Ne, Bil Gejts nije kreator strategije „zlatna milijarda“ - FakeNews Tragač\nNe, Bil Gejts nije kreator strategije „zlatna milijarda“\nAmerički milijarder Bil Gejts proteklih nedelja ponovo se našao u fokusu svetskih medija nakon što je predstavio svoju knjigu „Kako izbeći klimatsku katastrofu: Rešenja koja imamo i otkrića koja su nam potrebna“. U ovoj knjizi Gejts kao jedno od rešenja za narastajući problem klimatskih promena navodi da bi bogate zemlje trebalo da pređu na proizvodnju i plasiranje veštačkog mesa – specifično, govedine.\nMeđu napisima domaćih medija o ovom predlogu našao se i tekst Večernjih Novosti objavljen u štampanom izdanju od 21. februara ove godine, ali i na portalu pomenutog lista. U njemu se pored izrazito negativnog stava prema Gejtsovim rešenjima za klimatske promene našao i činjenično neutemeljen pasus koji Gejtsa predstavlja kao protagonistu i osnivača poznate teorije o depopulaciji planete Zemlje „zlatna milijarda“.\nGejtsova „idealna mera“\n„GEJTSOVA strategija ’Zlatna milijarda’, koja podrazumeva smanjenje čovečanstva na tu, za njega, ’idealnu meru’, nije mnogo dodirivala većinu ljudi, sve dok nije izbila pandemija virusa korona i dok nije startovala masovna imunizacija. Tada je njegova teorija o zlatnoj milijardi praktično objasnila zašto je Gejts toliko zainteresovan da ulaže u razvoj vakcine protiv kovida 19. Sve više ljudi počelo je da veruje da je Gejtsov kapital, plasiran u razvoj cepiva protiv virusa korona, upravo korak na putu ka ostvarenju tog cilja, odnosno, drastičnog smanjenja broja ljudi na Zemlji, kojih je danas oko 7,8 milijardi“, navode Novosti u svom tekstu.\n„Zavera svetske vlade“\nTeorija o „zlatnoj milijardi“ među ljudima sklonim verovanju u apokaliptična predviđanja kruži nekoliko decenija, a prvi put je sveobuhvatno predstavljena 1994. godine u publikaciji tada već preminulog sovjetskog ekonomiste Anatolija Kuzmiča Cikunova „Zavera svetske vlade: Rusija i zlatna milijarda“. U knjizi „’Istina’ i fikcija – teorije zavere u istočnoevropskim kulturama i literaturi“ Borenštajn, profesor ruskih i slovenskih studija sa univerziteta u Njujorku, navodi da Kuzmičeva teorija o „zlatnoj milijardi“ kombinuje istorijske tačke sa naukom i pseudonaukom proričući ekološku katastrofu i smanjenje broja ljudi na planeti na jednu, „zlatnu milijardu“, koju će činiti bogati stanovnici zapadnih zemalja. Ova teorija dodatno je popularizovana i u članku ruskog hemičara i publiciste Sergeja Kara-Murze iz 1999. godine „Koncept zlatne milijarde i novi svetski poredak“ u kome se brane Kuzmičeve teze i navodi da će „zlatnu milijardu“ ljudi preostalih na svetu činiti zemlje Evropske ekonomske zajednice, Sjedinjenih Država i Japana.\nIako se u člancima Kara-Murze koji su, za razliku od Kuzmičeve knjige dostupni na internetu, Bil Gejts nigde ne spominje, histerija oko navodnog plana osnivača Majkrosofta da kroz masovnu vakcinaciju doprinese depopulisanju Zemlje, lako se uklapa u staru teoriju o „zlatnoj milijardi“ s obzirom na čestu medijsku percepciju Gejtsa kao zapadnog „vladara iz senke“.\nIpak, povezanost koncepta „zlatne milijarde“ i Gejtsovog finansiranja projekata vezanih za vakcinaciju populacije protiv virusa Korona za FakeNews Tragač demantovana je iz Fondacije Bil i Melinda Gejts.\nRazne premise o Gejtsovim planovima da smanji broj ljudi na zemlji pojavljuju se na internetu već dugi niz godina, a neke od njih (1, 2, 3, 4) već su analizirane na domaćim i regionalnim portalima za proveru činjenica.


Iranski ambasador u Smederevu - SDCafe.rs\nHome\tInfoDruštvo\tIranski ambasador u Smederevu\nIranski ambasador u Smederevu\nKrajem prošle nedelje, Centar za kulturu Smederevo posetila je delegacija Ambasade I. R. Irana i tom prilikom našoj ustanovi uručila vrednu donaciju, računar koji će se koristiti za grafičku obradu reklamnih materijala.\nGospodin Mahmud Šalui, ataše za kulturu Ambasade Irana, računar je svečano uručio Dragoljubu Martiću, v. d. direktoru Centra za kulturu, u prisustvu Pinta Mukerdžija, našeg sugrađanina koji je inicirao ovu saradnju i posetu. Predstavnici iranske ambasade su te večeri prisustvovali nastavi farsi jezika koja se već mesec dana održava u Centru za kulturu i polaznicima uručili besplatne nastavne udžbenike. U ime ambasade Irana, udžbenike je polaznicima uručio Saed Safari, predavač persijskog jezika na Filološkom fakultetu Univerziteta u Beogradu, koji je ujedno i autor knjige.\nKurs, koji pohađa 25 polaznika, deo je programa predstavljanja iranske kulture u našem gradu, koji je započeo u februaru ove godine besplatnom revijom iranskih filmova i izložbom persijske minijature i narodne radinosti, u saradnji sa Kulturnim centrom Ambasade Irana i Gradom Smederevom.\nPKC otpustio 150 radnika zbog smanjenog obima...\nRadnici „Želvoza“ blokirali Smederevo


Startovao 46. Reli Srbija - Auto Moto, Domaći automoto, Top News\nStartovao 46. Reli Srbija\nAleksandar Milosavljević 19.07.2013., 22:16\nVečeras je u Užicu startovao 46. Srbija reli, najprestižnije i najznačajnije takmičenje u oblasti autosporta u zemlji.\nNa startu na Gradskom trgu pojavilo se 26 posada iz Srbije, Bugarske, Češke, Kazahstana, Švedske i Bosne i Hercegovine.\nReli je otvorio generalni sekretar Auto-Moto saveza Srbije Aleksandar Nikačević, a na startnoj poziciji broj jedan bili su prošlogodišnji pobednici, Bugari Krum Dončev i Petar Jordanov.Oni su u Užice došli novim automobilom R5 specifikacije, kojeg je užička publika imala priliku da vidi prva u Evropi.\n“Ovo nam je prva trka sa novim automobilom i, iskreno, ne znam šta mogu da očekujem. Staza je takođe nova, ali se nadam da ćemo i ove godine biti uspešni u Srbiji”, rekao je za Tanjug Dončev.\nDirektor Srbija relija Ivan Jevtić istakao je da su čak 90 odsto staza na ovogodišnjem reliju deonice na kojima nikad pre nisu vožene trke.\n“To su deonice Duboko, Sinjevac, Lokva, Ponikve i brana Vrutci. Ono što je posebno značajno je da se ove godine reli boduje za Kup Evrope sa koeficijentom 10 i to je drugi po gradaciji reli na ovim prostorima”, kazao je Jevtić.\nOvo takmičenje, pored Kupa Evrope, boduje se i za Balkanski kup, šampionat centralno-evropske zone, šampionat Bugarske i Otvoreni šampionat AMS Srbije. Tokom naredna dva dana biće voženo 17 brzinskih ispita na devet različitih lokacija u okolini Užica. Srbija reli organizuju klubovi “MM Power” iz Beograda i “Užice Rally team”, pod pokroviteljstvom AMS Srbije, AMS Osiguranja i grada Užica.\nPrethodna vest Markinjos za 35 miliona stigao u PSŽ\nSledeća vest Robinjo još dve godine u Milanu\nMarkinjos za 35 miliona stigao u PSŽ


Bosna i Hercegovina: Više od 600 000 evra za Bosanske Srbe pred Haškim tribunalom :: Balkan Insight\nProtest studenata protiv hapšenja Ratka Mladića. Foto Beta\nOd svih zemalja bivše Jugoslavije, u Bosni i Hercegovini je bilo najviše poginulih u ratovima tokom devedesetih – njih oko 100.000 – dok je zbog rata svoje domove napustilo oko 2.2 miliona ljudi.\nIako se 101 od 161 optuženice koju je podigao Haški tribunal odnosila na ratne zločine počinjene u ovoj državi, Bosna i Herzegovina potrošila je mnogo manje na svoje optuženike od drugih zemalja bivše Jugoslavije, neki čak od svoje domovine čak nisu dobili ništa.\nDva politička entiteta u zemlji Republika Srpska i Federacija BiH, drugačije su pristupile svojim optuženima pred sudom koji su osnovale Ujedinjene nacije (UN): Bosanski Srbi su svojim optuženima pružili određenu finansijsku pomoć na državnom nivou, dok je ona u Federaciji izostala.\nNa osnovu podataka koji je Banja Luka dostavila BIRN-u, na svoje haške optuženike Republika Srpska je potrošila ukupno 640.000 evra.\nNaime, Vlada Republike Srpske donela je odluku 2005. godine da će dodeliti jednokratnu pomoć u iznosu od 25.000 svakom haškom optuženiku koji se dobrovoljno preda lokalnim vlastima. Ovaj uslov ispunilo je sedam osoba, što je Vladu koštalo ukupno 175.000 evra, mada su vlasti odbile da obelodane njihova imena.\nDrugi način isplate bio je u vidu jednokratne pomoći od 50.000 evra dodeljene porodicama haških pritvorenika kako bi se obezbedilo njihovo “materijalno i finansijsko blagostanje”.\nI treće, vlasti Republika Srpske osnovale su 2001. godine preko Udruženja bivših boraca Republike Srpske Fondaciju “Pomoć”, sa ciljem da se pomogne porodicama onih kojima se sudi u Hagu ili pred Sudom BiH.\nOd 2003. do 2013. godine, Fondacija je od Vlade Republike Srpske dobila 412.000 evra, dodeljenih porodicama optuženika za ratne zločine u Hagu ili Sarajevu.\nUprkos tome što su dvojica ratnih zapovednika Armije Bosne i Herzegovine (ABiH) – Sefer Halilović i Rasim Delić – izručeni Hagu, baš kao i nekolicina zvaničnika bosanskih Hrvata, Vlada Federacije BiH nije izdvojila nikakva sredstva za njihovu odbranu ili porodice, rečeno je BIRN-u.\n“Mislim da je humano i moralno za Republiku Srpsku da pomogne svojim političarima i vojnicima koji su nepravedno osuđeni da finansira reviziju predmeta pred sudovima”\nPantelija Ćurguz, Savez bivših boraca Republike Srpske\n“Vlada Federacije BiH nikada nije planirala niti dodelila finansijsku pomoć haškim optuženicima ili članovima njihovih porodica”, rekla je za BIRN Edita Kalajdžić, sekretar Vlade Federacije BiH.\nMeđutim, iako vlasti Republike Srpska izdvajaju sredstva za porodice srpskih optuženika za ratne zločine, troškove njihove odbrane u celosti plaća MKSJ iz budžeta Ujedinjenih nacija (UN).\nUkupne troškove suđenja političkim i vojnim liderima bosanskih Srba Radovanu Karadžiću i Ratku Mladiću, koji se mere u stotine hiljada evra, ispočetka je plaćao MKSJ.\nPosle više godina, međutim, MKSJ je ove godine doneo odluku da će i Karadžić i Mladić morati da finansiraju deo troškova svoje odbrane zato što mogu da je priušte. Karadžiću je naloženo da izvrši jednokratnu uplatu od 150.000, a Mladić od 60.000 evra.\n“Pomoć se sastoji od izdavanja dokumenata. Nikada nismo dobili nikakvu finansijsku pomoć od bilo koje vlade u Bosni i Hercegovini”, tvrdi Miodrag Stojanović, zamenik Mladićevog pravnog savetnika.\n“Jedina finansijska pomoć dolazi od Vlade Srbije za njene državljane”, navodi on.\nMladić je od Srbije do sada dobio oko 6.500 evra, rečeno je BIRN-u u Beogradskoj Kancelariji za saradnju za MKSJ – ali samo za lične potrebe, ne i za odbranu.\nStojanovićevu izjavu potvrdio je i Piter Robinson, Mladićev pravni savetnik.\n“Ne postoji pravna obaveza za neku državu ili entitet da finansijski pomažu haške optuženike. Neke države, međutim, kao što su Hrvatska i Kosovo, pružile su finansijsku pomoć svojim državljanima optuženim pred Tribunalom i videli ste rezultate”, ističe Robinson.\nMKSJ je prošle godine optužbi oslobodio bivšeg premijera Kosova Ramuša Haradinaja i hrvatske generale Antu Gotovinu i Mladena Markača. Hrvatska je izdvojila velike iznose za pomoć svojim bivšim generalima, dok na Kosovu negiraju da su novčano pomogli Haradinaja, mada je u privatnom fondu za njega sakupljeno više od milion evra.\nNeke žrtve rata, međutim, nisu zadovoljne idejom da ljudi poput Karadžića ili Mladića dobijaju sredstva od države da bi odbacili optužbe protiv sebe.\nKada Hotić iz Srebrenice, koja je izgubila članove svoje porodice kada je Vojska Republike Srpske u julu 1995. godine napala zonu pod zaštitom UN-a i ubila više od 7.000 Bošnjaka, kaže da takve isplate predstavljaju nastavak činjenja ratnih zločina iz prošlosti.\nSličan stav ima i Anđelko Kvesić, predsednik Udruženja bivših hrvatskih logoraša u centralnoj BiH, koji navodi da bi vlasti trebalo više da daju žrtvama torture i drugim žrtvama rata.\n“Mislim da ne smemo da smetnemo sa uma da su optuženi nevini dok se ne dokaže suprotno, ali, s druge strane, ne dobijamo skoro ništa za naše žrtve”, kaže Kvesić.\n“Znamo da se u delu naroda mnogi haški optuženici doživljavaju pozitivno, tako da je podrška političara prosto demonstracija te retorike”,\nS ovim se slaže i glavni tužilac Haškog tribunala Serž Bramerc. Iako priznaje da je na “suverenim državama da odluče kako će trošiti svoj novac”, on dodaje da razume gnev žrtava.\n“Vidim nezadovoljstvo žrtava, naročito u Bosni i Hercegovini, gde godinama pokušavaju da osnuju fond za žrtve, a mislim da smo daleko od toga, dok se istovremeno hiljade troše na potencijalne ratne zločince”, kaže za BIRN Bramerc.\n“Normalno je da svaki optuženi ima najbolju odbranu i to je pitanje za suverene države, ali voleo bih da vidim kako istu spremnost pokazuju i u podršci žrtvama”, dodaje on.\nOvaj stav, međutim, ne dele svi u BiH, naročito među Srbima koji smatraju da su žrtvovani i neproporcionalno kažnjeni za ratne zločine.\nNedeljko Mitrović, predsednik Udruženja porodica ubijenih i nestalih Republike Srpske, tvrdi da nema ničeg lošeg u finansiranju haških optuženika koji su nevini dok se ne dokaže suprotno.\n“Ne vidim u tome ništa protivzakonito, to samo može da pomogne ljudima da dobiju pravično suđenje”, kaže Mitrović.\nRazlika u pristupu vlasti Republike Srpske i Federacije BiH kada je u pitanju dodela sredstava ogleda se samo u činjenici da Republika Srpska ima centralizovanu vladu sastavljenu isključivo od Srba, dok Federacija BiH mora da obezbedi konsenzus Bošnjaka i Hrvata da bi donela jednu takvu odluku, objašnjava Vehid Šehić, pravni ekspert i bivši sudija u BiH.\nTo se pokazalo nemogućim, zbog čega bosanski Srbi imaju bolji tretman i stoga veće šanse na sudu od onih sa drugim nacionalnim poreklom, tvrdi Šehić.\n“Mislim da je takva situacija neprihvatljiva, jer sada imamo pravnu neizvesnost. Prema ljudima iz različitih entiteta u istoj državi postupa se drugačije”, ističe on.\nIako su oba entitera u BiH dostavili BIRN-u zvanične podatke o trošenju na haške optuženike i njihove porodice, druge vidove finansijske pomoći optuženicima bilo je teže dokazati.\nRepublika Srpska je u junu 2013. godine pokrenula inicijativu u kojoj “svi radnici i službenici vlade i javnih kompanija“ mogu dodeliti deo svojih primanja Fondaciji “Pomoć”, kaže Maja Radetić, portparolka Ministarstva rada i boračko-invalidske zaštite.\nFondacija “Pomoć” nije obelodanila evidenciju, ali predsednik Saveza bivših boraca Republike Srpske Pantelija Ćurguz, koji predvodi Fondaciju, tvrdi da ona nije dobro finansirana.\nĆurguz navodi da je želeo da “Pomoć” finansira reviziju predmeta u kojima su bosanski Srbi osuđeni za ratne zločine “zato što je u zatvoru mnogo nevinih”.\n“Mislim da je humano i moralno za Republiku Srpsku da pomogne svojim političarima i vojnicima koji su nepravedno osuđeni da finansira reviziju predmeta pred sudovima. Voleo bih da svi oni dokažu svoju nevinost na sudu”, ističe on.\nIako su takve isplate zakonite, motivi su često politički pre nego humanitarni, a vođeni su nacionalističkom retorikom, tvrdi Param-Prit Sing iz međunarodne organizacije “Hjuman rajts voč”.\n“Znamo da se u delu naroda mnogi haški optuženici doživljavaju pozitivno, tako da je podrška političara prosto demonstracija te retorike”, zaključuje Sing.


Nalaz obdukcije treba da potvrdi uzrok smrti žene u Nišu\n► Nalaz obdukcije treba da potvrdi uzrok smrti žene u Nišu\nViše javno tužilaštvo u Nišu još nije potvrdilo uzrok smrti V.K. (81) koja je nađena mrtva u svom stanu, a postoje okolnosti koje nagoveštavaju da bi to moglo biti ubistvo.\nU Višem javnom tužilaštvu su danas kazali agenciji Beta da će uzor smrti moći da potvrde pošto iz Zavoda za sudsku medicinu stigne rezultat obdukcije, ali nisu mogli da preciziraju kada će to biti.\n"Sumnja se na ubistvo zbog čega je naložena obdukcija i utvrđivanje neposrednog uzroka smrti. Naloženo je uzimanje svih tragova", rekli su u Tužilaštvu.\nTelo je u nedelju našla rođaka koja je došla da ženu poseti u stanu u niškom Bulevaru Zorana Đinđića.\nPo nezvaničnim informacijama, žena je nađena u lokvi krvi, pored noža.\nOčekuje se da će istrazi pomoći to što ulaz u tu stambenu zgradu snimaju tri kamere, jer je prekoputa Kliničkog centra.\nPodgorica: Mladić povređen, sedmoro privedeno u nekoliko odvojenih incidenata\nPolicija radi na identifikaciji lica koja su večeras fizički napala J. V. (19) u naselju Siti kvart, saopšteno je iz Uprave policije (UP) koja je zbog još tri odvojene incidenta privela sedam...\nPredsednik opštine Vrbas Milan Glušac (SNS) po drugi put je, u dva meseca, podneo ostavku, a isto je učinila i predsednica opštine Kovin, dok se očekuje da isti potez povuče i predsednik opštine Odžaci, što budi sumnju da se ostavke "šteluju" kako bi lokalni izbori u tim opštinama bili održani zajedno sa ostalim lokalnim, pokrajinskim i republičkim, piše danas Vojvođanski istraživačko-analitički centar (VOICE).\nPredsednik pokreta Dveri Boško Obradović najavio je da će u subotu, 1. februara biti održan "veliki događaj" kojim će, kako je rekao, početi zajednička kampanja opozicije za bojkot izbora.


Žena kraj bankomata, ilustracija\nAgencija za bankarstvo Federacije BiH (FBiH) u saopštenju za javnost navodi da će biti uveden moratorij ili neka druga olakšica na otplatu kredita svim građanima kojima je smanjena kreditna sposobnost kao posljedica negativnih efekata proglašenog stanja nesreće u Federaciji BiH, zbog epidemije korona virusom.\n“Razumijemo strah građana i zahtjeve kojima je dio javnosti tražio moratorij za sve, ali nemoguća je odluka, kojom bi u jednak status bio stavljen zaposlenik koji je ostao bez posla sa zaposlenikom državnog preduzeća koji ima redovne prihode”, saopšteno je iz Agencije za bankarstvo FBiH.\nKako je navedeno, ista logika važi i za pravna lica, jer sve državne institucije i pravna lica koja imaju stabilno poslovanje ili čak i povećan promet, ne mogu imati pravo na moratorij. To pravo je predviđeno za pravna lica kojima je znatno otežano poslovanje kao posljedica negativnih efekata proglašenog stanja nesreće u Federaciji BiH.\n“Svi koji mogu plaćati svoje finansijske obaveze u ovom trenutku to i trebaju raditi, a posebno javni sektor, jer samo na taj način možemo pomoći ugroženima i doprinijeti da se prebrodi ova kriza”, objašnjeno je.\nS druge strane, svi građani i pravna lica koji su pogođeni direktno ili indirektno negativnim efektima koronavirusa imaju pravo tražiti od svojih banaka moratorij od 90 dana, što je period u kojem miruje otplata kao i obračun kamata, a potom sa bankom mogu dogovarati i druge mjere. Većina banaka je već pripremila procedure za jednostavnu i sigurnu komunikaciju sa klijentima.


source.ba | Stefan Sanino novi generalni sekretar Evropske službe za vanjske poslove\nVisoki predstavnik EU Josep Borrell imenovao je Stefana Sanina na funkciju generalnog sekretara Evropske službe sa vanjske poslove, saopćeno je na zvaničnoj stranici Evropske unije.\nSanino je na toj funkciji zamijenio Helga Schmid, koja je imenovana za generalnog sekretara Organizacije za evropsku sigurnost i saradnju.\n- Želim da izrazim zahvalnost Helgi Mariji Šmit za odlične rezultate na fuknciji generalnog sekretara EEAS i za to što je izgradila Organizaciju u ono što danas predstavlja. Njen doprinos globalnoj akciji EU nema premca - istakao je Borelj.\nBorelj je izjavio da se raduje nastavku saradnje sa Saninom kao novim generalnim sekretarom EEAS.\nGovoreći o Saninu, Borelj je naglasio da on donosi veliko i bogato iskustvo u evropskoj diplomatiji i da ne postoji bolji kandidat koji će voditi EEAS u drugoj deceniji postojanja.\nOdluka će stupiti na snagu 1. januara.


Vošina generalka protiv Katara zatvorena za javnost - prelazni rok i dalje otvoren\nVojvodina će sezonu otvoriti utakmicom s Mladosti iz Lučana\nna stadionu “Karađorđe”, a pred crveno-belima su još dve prilike da iskristališu startnu postavu, ali i takmičarsku ekipu s kojom će ući u novu borbu za bodove. Prva će biti već u petak, 13.jula, kada će u Fudbalskom centru “Vujadin Boškov” ugostiti ekipu novog prvoligaša iz Bečeja.\n„Šansu ćemo pružiti kombinovanoj ekipi, jer želimo da vidimo na koga i koliko možemo da računamo kada bude počele bitke za bodove“, rekao je za Dnevnik Goran Šaula, pomoćnik šef stručnog štaba Novosađana Aleksandra Veselinovića.“ Biće to uglavnom momci koji u poslednje dve provere nisu imali veću minutažu i očekujemo od njih da pokažu da zaslužuju mesto u ekipi. Posle duela s Bečejom treba da sednemo i dogovorimo se o tome ko će otići na pozajmicu u druge ekipe, a ko će ostati da trenira s nama.“\nTim koji je počeo utakmicu s Uralom, dakle, danas neće nastupiti, a neće to učiniti ni kapiten Nikola Antić i Lazar Arsić, koji se i dalje nalaze u procesu oporavka od povreda.\n„Već u subotu imaćemo generalnu probu s ekipom Katara, koja će biti zatvorena za javnost, dodao je Šaula.“ Šef struke tada će najverovatnije izvesti sastav na koji računa i za duel s Mladosti, iako nikada ne može sa sigurnošću da se zna šta će se događati u danima koji dolaze, pošto je prelazni rok i dalje otvoren.“\nPrvi trening imao i Dijamantis Huhumis, ali je on radio individualno.\n„Videlo se da će mu biti potrebne dve-tri nedelje kako bi sustigao ostale igrače, jer nije isto kada se trenira samostalno, a kada se to čini uz ekipu. Tek treba da vidimo u kakvom je stanju Graovac koji je juče potpisao, tako da je pred nama još dosta posla“, zaključio je Goran Šaula.\nUtakmica Vojvodina - Bečej igra se na terenu broj jedan u FC “Vujadin Boškov”, početak je u 18 časova, a ulaz na tribine biće besplatan.


(Video) Ana Stevanović: Po kojim kriterijumima van konkursa finansirate projekte u kulturi? - Dosta je bilo\nVIDEO • Kultura • Skupština\nNa sednici odbora za kulturu u Skupštini Srbije, narodni poslanici imali su prilike da upute sve primedbe i sugestije u vezi sa finansiranjem i sufinansiranjem projekata u kulturi. Sastanku je prisustvovao i ministar kulture i informisanja Vladan Vukosavljević.\nNarodna poslanica Ana Stevanović tom prilikom uputila je primedbu na formu izveštaja jer ne sadrži precizne informacije o tome šta je planirano, a šta izvršeno, koji su kriterijumi za procenu tih projekata kao i institucija kulture.\n– Predlažem da Skupština traži novu formu izveštaja da bismo mogli da analiziramo sve što je ministarstvo uradilo treba nam detaljniji izveštaj sa podacima. U ovom izveštaju ne stoje detaljno sredstva namenjena za finansiranje projekata, pa ne znamo da li su stari ili novi projekti. Izvešta je referativnog tipa bez ikakve strukture i forme, a svi podaci taksativno navedeni bez ikakvog kriterijuma vrednovanja dostignuća u kulturi. Tako će sve biti transparentnije i znaćemo kako se troši novac i koliki je učinak podržanih institucija, rekla je Stevanović.\nNa Narodni muzej u Beogradu se poslebno osvrnula poslanica Ana Stevanović uz komentar da jedna od najvećih institucija kulture stoji zatvorena 15 godina.\n– Od kada je zatvoren Narodni muzej, čak 8 ministara kulture je promenjeno. Kada će konačno biti otvoren muzej i da li će to biti, kako se u medijima pominje, 28. jun, pitala je Ana Stevanović ministra kulture.\nMinistar kulture Vukosavljević je rekao da će Narodni muzej najverovatnije biti otvoren na Vidovdan, ali uvek postoji mogućnost da neka „viša sila“ datum otvaranja dovede u pitanje.\nMinistarstvo kulture budžetom predviđa i finansiranje projekata van konkursa, a jedan od njih je bila i obnova Hilandara. Ministar nije znao da odgovori poslanici Stevanović da li je i Srpska pravoslavna crkva učestvovala u finansiranju obnovu ovog srpskog manastira.\nAna Stevanović je ponovo skrenula pažnju na veoma loše stanje u kom se nalazi Arhiv u Sremskim Karlovcima gde se čuva nacionalno blago od neprocenjive vrednosti. Problem je što Arhiv nije jedina institucija koja propada, tu je i Viminacijum za koje ministarstvo nije izdvojilo sredstva za obnovu još uvek.\n– Očigledno je da institucije kulture propadaju i da im je potrebna pomoć. Četiri miliona dinara koji su dodeljeni Kolarcu su nedovoljni da bi ta institucija funkcionisala normalno. Po uzoru na druge bogatije zemlje, možemo i mi da uključimo zainteresovane iz privatne sfere koji žele da pomognu institucijama kulture, predložila je narodna poslanica Ana Stevanović.\nOznakeAna Stevanović Vladan Vukosavljević Naslovna-traka Naslovna-centar Skupština\n9. maja 2018. 19:05\n9. maja 2018. 22:46\n(Video) Branka Stamenković: Da li je ministar Lončar naučio nešto nakon epidemije morbila?


12.12.2018 u 14:33\nMerkel: EU ne namerava da menja sporazum o Bregzitu\nLONDON – Nemačka kancelarka Angela Merkel izjavila je da će se Evropska unija pridržavati sporazuma o Bregzitu, kakav on jeste sada. Merkelova, koja se u utorak sastala sa britanskom premijerkom Terezom Mej u Londonu, kaže da je posvećena „urednom” izlasku Britanije iz EU, ali da se „stvari menjaju” u Londonu, prenosi Tanjug. „Nemamo nikakvu nameru da menjamo sporazum o izlasku (Bregzitu)”, rekla je kancelarka. Kako kaže, vremena i dalje ima, ali ne mnogo. Lideri Evropske unije objaviće zvanično saopštenje o Bregzitu u četvrtak nakon što saslušaju britansku premijerku o planovima Velike Britanije za napuštanje bloka, rekao je danas predsednik Evropskog veća Donald Tusk. On je u pismu drugim liderima objasnio da će Mej razgovarati sa 27 lidera na večeri u četvrtak, te da će\n10.12.2018 u 21:28\nPutin i Merkel o Ukrajini, Siriji, INF sporazumu\nMOSKVA, BERLIN - Ukrajinske provokacije u Crnom moru, problem rešenja situacije u Siriji i situacija vezana za planove SAD da se povuku iz Sporazuma o nuklearnim snagama srednjeg dometa (INF sporazum) bili su u fokusu telefonskog razgovora ruskog predsednika Vladimira Putina i nemačke kancelarke Angele Merkel, saopštio je Kremlj. „Strane su nastavile razgovore o situaciji nakon što su ukrajinski brodovi 25. novembra povredili rusku granicu. Strane su izrazile zajedničko interesovanje za sprečavanje eskalacije napetosti u Azovskom moru i Crnom moru, kao i rešavanju problema koji su proistekli iz provokativnih akcija ukrajinskih vlasti”, navodi se u saopštenju Kremlja, prenosi Tanjug. U njemu piše da je dvoje lidera razgovaralo i o pitanjima vezanim za rešenje situacije u Siriji i da\n09.12.2018 u 20:00\nEri Vodolije je došao kraj\nNikakve ironije nema u tome što je eri „Vodolije“ kraj došao na dan kada je Anegret Kramp-Karenbauer izglasana za novu liderku Hrišćanskodemokratske unije i budućeg kandidata za kancelarku Nemačke. Nedugo nakon objave onih što upravljaju „Vodolijom“, poslednjim brodom koji je spasavao migrante od davljenja u Mediteranu, da ni oni to više neće moći raditi zbog opstrukcije evropskih vlada, delegati CDU su odlučili da Angelu Merkel zameni ona od koje se očekuje da nastavi njenu politiku. Samo bi naivne pristalice i lukavi protivnici kancelarke rekli da će onda AKK, kako zovu njenu naslednicu, nesumnjivo nastojati da vrati „Vodoliju“ na more. Naprotiv, taj i ostale brodove u istoj misiji na propast je osudila još Merkelova, i to 2015. godine, u vreme kad je dobila nadimak „izbeglička


Niška televizija » Vasiljević podneo ostavku na mesto predsednika Skupštine u Panteleju (VIDEO)\nObjavljeno 18.10.2014. 16:33\nBratimir Vasiljević, dosadašnji predsednik Skupštine Gradske opštine Pantelej podneo je ostavku na tu funkciju. Osnovni razlog jeste odluka Glavnog odbora Srpske napredne stranke da njeni članovi ne mogu obavljati više od jedne plaćene funkcije. Većinom odborničkih glasova, za novog predsednika Skupštine izabran je Srđan Nešić, takođe član Srpske napredne stranke, kojoj ova funkcija pripada na osnovu koalicionog dogovora.\nBratimir Vasiljević, bivši predsednik Skupštine Opštine Pantelej kaže da će, što se tiče političkih postupaka, uvek slušati preporuke Srpske napredne stranke i njenog predsednika. Zbog njegove ostavke, sednica Skupštine Opštine sazvana je po hitnom postupku.\nVećinom glasova za novog predsednika Skupštine Opštine Pantelej, koji je bio i jedini kandidat za tu funkciju, izabran je Srđan Nešić.\nZa zamenika novog predsednika Skupštine GO Pantelej, većinom glasova izabran je Dejan Rajković.\nBivši predsednik Skupštine Gradske opštine Pantelej Bratimir Vasiljević, inače je odbornik u gradskoj i narodni poslanik u republičkoj Skupštini.


Saradnja u oblasti zaštite biodiverziteta\nS ciljem nastavka saradnje u oblasti zaštite biodiverziteta, danas je održan sastanak predstavnika GIZ-a (Deutsche Gesellschaft für Internationale Zusammenarbeit) i Federalnog ministarstva okoliša i turizma. Sastanku su prisustvovali federalna ministrica okoliša i turizma Edita Đapo i pomoćnik ministrice za okoliš Mehmed Cero, a uime GIZ-a direktorica Ureda za BiH i Crnu Goru Brigitte Heuel-Rolf, voditeljica sektorskog fonda ORF-BD Gabriele Wagner i projekt menadžer Azra Velagić-Hajrudinović.\nRazgovarano je o aktivnostima i rezultatima projekta “Regionalna mreža za upravljanje informacijama o biodiverzitetu i izještavanje”, koji je u završnoj fazi realizacije, te o nastavku saradnje i provođenju aktivnosti s ciljem unapređenja stanja u oblasti zaštite prirode i postizanja međunarodnih i evropskih ciljeva u ovoj oblasti.\nU okviru ovog projekta urađena je procjena početnog stanja u oblasti upravljanja informacijama o biodiverzitetu i izvještavanju u Bosni i Hercegovini i jugoistočnoj Evropi, pripremljen je Priručnik za upravljanje informacijama o biodiverzitetu i izvještavanje u jugoistočnoj Evropi, te je pokrenuta izrada baze podataka (liste) endemskih vrsta.\nNovi planirani projekat bi predstavljao nastavak dosadašnjih aktivnosti usmjerenih na uspostavljanje i održivo upravljanje informacionim sistemom za biodiverzitet, saopćeno je iz Federalnog ministarstva okoliša i turizma.


Cene i kvalitet nekretnina - BLOK.RS\nUkoliko posedujte sredstva za kupovinu nekretnine, a još uvek se dvoumite da li da svoj novac uložite u Beograd, kao najprometnije mesto u Srbiji ili možda negde drugde, nije loše da se dodatno informišete i na osnovu nekih iznenađujućih podataka donesete krajnju odluku. Ako vaš budžet za kupovinu nekretnina ide od nekih 30 hiljada evra pa do preko 150 hiljada za taj novac u Beogradu možete da kupite od jednosobnog stana do trosobnog u širem centru grada i to u soliterskim zgradama. I isti ovi podaci važe na primer i za Moskvu, grad koji ima daleko više stanovnika, veći promet i sigurno je popularniji za vođenje poslova od Beograda.\nMeđutim, ono što do sada niste znali jeste da za ovaj raspon novca možete sebi da poklonite jedno od ostrva tropskih zemalja ili čak Kanade ako preferirate hladniju klimu. Ostrva uopšte nisu toliko skupa koliko se smatralo da jesu i cena im se kreće oko 35 ili 40 hiljada dolara za ostrva koja pripadaju Panami, koja imaju u proseku 3 do 4 hiljade kvadratnih kilometara, i puna su retkih biljnih i životinjskih vrsta. Kanadska ostrva u ponudi su daleko veća po kvadraturi, a za otprilike istu svotu nude i očuvanu prirodu i aktivan odmor svom budućem vlasniku. Uz još malo ulaganja ovakva ostrva mogu da se pretvore u odmarališta nekog određenog tipa i da svom vlasniku donose prihode i kada ne misli na njih.\nNa drugoj strani svetskog tržišta nekretnina najviše cene stanova su bez premca u Hongkongu gde je gradnja ekstenzivna, i priliv najbogatijih poslovnih ljudi je najveći, pa tako njihovi specifični zahtevi kreiraju i diktiraju cene na tržištu. U Evropi je po vrtoglavim cenama odavno poznat Monte Karlo, jer vlasnik nekretnine je automatski i građanin Kraljevine Monako i tom činjenicom on ne plaća porez. Zato vlada prava jurnjava na bilo koji stan koji se pojavi u prodaji u Monte Karlu. Nebitna je kvadratura, pogled, niti ostale karakteristike, bitno je samo se uknjižiti i kao novi državljanin odahnuti u poreskom raju.\nU Beogradu se u najlepšim rezidencijalnim krajevima kao što su Senjak i Dedinje velike vile sa pripadajućim vrtom, pratećim objektima, garažama i najčešće bazenom prodaju za od nekoliko do osam miliona evra. Kupci su bogatiji stranci, domaći poslovni ljudi i ponekad sportisti i političari. Strana predstavništva i konzulati najčešće rentiraju objekte ovog tipa i za, u proseku, 700 do 1000 kvadratnih metara, spremi su da plate i do 15 hiljada evra mesečno.\nI iako u proteklih osam godina, otkako je počela svetska ekonomska kriza, mnogi tvrde da će cene kvadrata u Beogradu i okolnim većim gradovima sigurno pasti na svoj realni nivo, ovo se uopšte ne dešava po pitanju ekskluzivnih lokacija i objekata. Čini se kupaca ima uvek i da njima cena nije problem, čak i kada su aspsolutno svesni da nije realna. Ekonomski stanovi jesu doživeli pojeftinjenje, ali praktično beznačajno i kao da, i pored toga što se kriza jako oseća i utiče na potrošnju, vlasnici stanova više vole da sačekaju neka bolja vremena, nego da odmah u rukama imaju novac koji mogu da ulože dalje u poslovne poduhvate.\nPrethodna Tajanstvene podzemne građevine\nSljedeći Tajne najlepših arhitektonskih objekata


17. decembra Sajam zapošljavanja - Klix.ba\nJU Služba za zapošljavanje Kantona Sarajevo u saradnji s Privrednom komorom Kantona Sarajevo (PKKS) organizuje Sajam zapošljavanja koji će se održati 17. decembra u Centru Skenderija.\nSajam je prilika za direktnu komunikaciju onih koji traže posao i potencijalnih poslodavaca. Predsjednik PKKS Kemal Grebo i direktor Službe za zapošljavanje Kantona Sarajevo Vahid Muharemović danas su na pres-konferenciji u ovoj komori pozvali poslodavce, koji prepoznaju značaj ovakvih projekata, da dostave svoje zahtjeve, odnosno potrebe za zapošljavanjem radnika.\nMuharemović je istakao dobre rezultate prošlogodišnjeg sajma zapošljavanja na kojem je 45 poslodavaca iskazalo potrebe za 875 radnika. Po tim zahtjevima, nakon sajma angažovano je 233 radnika. Također, održan je i okrugli sto posvećen perspektivama zapošljavanja u KS-a, te ulozi i značaju obrazovnog sistema u rješavanju problema nezaposlenih.\nGrebo i Muharemović ću istakli da zaposlenost u KS-a i u Federaciji BiH ima stalnu tendenciju rasta. Od početka godine se bilježi smanjenje broja nezaposlenih pa je bitno da se takvi trendovi nastave posebno u situaciji uzrokovanoj posljedicama globalne finansijske i industrijske krize.\nGrebo je kazao da je broj zaposlenih u KS-a u augustu ove godine u odnosu na isti mjesec lani veći za 18,1 posto, a u Federaciji BiH za 9 posto. Na kraju augusta u KS-a registrovan je 119.271 uposlenik što predstavlja 27,6 posto ukupno uposlenih na teritoriji Federacije.\nOd ukupnog broja zaposlenih, u privrednim djelatnostima KS-a bilo je uposleno 59,2 posto, a u vanprivredi 40,8 posto. Najveći broj zaposlenih je u trgovini (18,5 posto), prerađivačkoj industriji ( 12,2 posto), djelatnosti saobraćaja i veza ( 8,6 posto) te građevinarstvu (7,2 posto).\nZa osam mjeseci ove godine smanjena je stopa nezaposlenosti u odnosu na isti period prethodne godine za 7,2 posto.\nGrebo je dodao da je na kraju augusta registrovano ukupno 61.457 nezaposlenih lica, što je manje za 7,2 posto u odnosu na isti mjesec lani.\nPozitivna je činjenica, po njegovim riječima, da su tokom ove godine registrovana stalna mjesečna smanjenja ukupnog broja registrovanih nezaposlenih lica na biroima rada u KS i šire. Jedan od uzroka su i češće kontrole poreske inspekcije kao i inspekcija rada.


U okviru faze 3 na potezu Trga kralja Tomislava – Bajski put do ulice Vareške vrše se pripreme za nastavak izgradnje Kolektora II raskrsnici na Karađorđevom putu. Na osnovu Rešenja Ministarstva građevinarstva, saobraćaja i infrastrukture danas (25.01.) će doći do POTPUNOG ZATVARANJA KARAĐORĐEVOG PUTA ZA SAOBRAĆAJ na raskrsnici Petefi Šandora – Trg kralja Tomislava – Bajski put najkasnije do 01. marta 2016. godine. U tom periodu, kao alternativni pravac za saobraćj će se koristiti relacija Somborski put – ulica Gajeva – Bajski put – ulica Metohijska – Karađorđev put.\nDanas, 25.01. će se putem radnika izvođača radova, Građevinskog preduzeća „Graditelj“ iz Novog Sada, zbog osetljivosti raskrsnice ulica Metohijska – Karađorđev put, koja je u neposrednoj blizini OŠ „Sečenji Ištvan“ snimati frekvencija saobraćaja i obaviti razgovor predstavnika JKP „Vodovod i kanalizacija“, izvođača radova i ove Škole o zajedničkim merama koje treba preduzimati za bezbednost učenika. Najosetljivija tačka je pešački prelaz kod Škole preko Karađorđevog puta, kojeg bi trebalo pomeriti južno prema gradu, gde će frekvencija saobraćaja biti znatno manja.\nU toku današnjeg dana preduzeće „Selma“, nadležna za održavanje saobraćajne signalizacije će izjednačiti vremensku signalizaciju na semaforima na potezu raskrsnica Gajeve i Zagrebačke sa Somborskim putem.\nNa osnovu analize komentara građana na realizaciju aktuelnih radova, posebno zatvaranja raskrsnice na Karađorđevom putu zbog nastavka izgradnje Kolektora II, JKP „Vodovod i kanalizacija“ Subotica i izvođač radova će organizovati sa medijima obilazak gradilišta i odgovoriti na najvažnija i najučestalija pitanja u naredne dve nedelje.\nU okviru faze 4b – deonice 4. u ulici Stevana Mokranjca radovi su većim delom okončani izgradnjom 75 metara Kolektora prečnika 500 mm, 22 metra sekundarnog voda prečnika 160 mm i izgradnjom i montažom dva preostala šahta. Nakon izmeštanja dela trase gasovoda, preostalo je da se još izgradi kratka deonica Kolektorske mreže u dužini od 6 metara.\nU okviru faze 4b - deonice 5. u ulici Harangozo Vilmoša izgrađeno je 93 metra Kolektora prečnika 500 mm.\nU okviru faze 1, partije 1, na delu Pačirskog puta prema Gradskoj bolnici izgrađeno je 132 metra magistralnog vodovoda prečnika 300 mm ili približno 75 % od predviđenih radova na toj deonici.\nU okviru faze 1, partije 3, u ulici Otmara Majera na potezu od Pačirskog puta do Bregalničke ulice, radovi su većim delom okončani, preostaje još da se izgradi povez novoizgrađenog magistralnog vodovoda sa postojećom mrežom na potezu ulice Otmara Majera – Željka Milivojevića u dužini od 8 metara prečnika 300 mm.\nU okviru faze 3, u Lošinjskoj ulici montažnim radovima i hidrauličkim ispitivanjima, kao i radovima na obezbeđenju tehničkih uslova za preusmeravanje dotoka vode za druge okolne ulice, započete su pripreme gradilišta za izgradnju 1.056 metara magistralnog vodovoda prečnika 300 mm i 54 metra prečnika 200 mm.


Prije 29 godina formiran Drugi korpus Armije RBiH: Dali tri narodna heroja i 452 "Zlatna ljiljana"\nDrugi korpus Armije Republike Bosne i Hercegovine formiran je 29. septembra 1992. godine, prije tačno 29 godina. Tim povodom u Bosanskom-kulturnom centru (BKC) u Tuzli održana je svečena akademija, kojoj je prethodila smotra nekadašnjih pripadnika Drugog korpusa i članova porodica poginulih boraca.\n- Država BiH i ljudi koji je predstavljaju moraju cijeniti veterane rata u mjeri u kojoj su oni dali za ovu državu. Sistemski ta oblast nije najkvalitetnije uređena, ali na neki način to pokušavamo podići na viši nivo. Danas je vrlo bitno ukazivati na značaj Drugog korpusa Armije RBiH i potrebno je da svi znaju pravu istinu o svemu onome što se dešavalo tokom agresije na našu zemlju - rekao je Fahrudin Hasanović, predsjednik Organizacije ratnih vojnih invalida Tuzlanskog kantona.\nDrugi korpus Armije RBiH branio je najveću teritoriju tokom agresije na našu zemlju, a kroz jedinice ove vojne formacije prošlo je 168.400 boraca. U zoni odgovornosti 2. korpusa oslobođeno je 1.297 kilometara kvadratnih teritorije, kao i prvi grad tokom agresija na BiH, Kalesija.\nJedinice Drugog korpusa u odbrani naše zemlje dale su 10.235 poginulih boraca i čak 452 nosioca najvećeg ratnog priznanja "Zlatni ljiljan" te trećinu heroja odbrambeno-oslobodilačkog rata, a to su Mehdin Hodžić, zvani Kapetan Senad, Hajrudin Mešić, zvani Kapetan Hajro i Nesib Malkić.\nU sklopu obilježavanja 29. godina Drugog korpusa održana su sportska takmičenja u streljaštvu i šahu, a delegacija organizacionog odbora posjetila je Šehidsko mezarje "Kovači" i položila cvijeće na mezar prvog predsjednika RBiH Alije Izetbegovića. Također, upriličene su posjete mezarjima Memići u Kalesiji i Veljaci u Bratuncu, kao i Memorijalnom centru Potočari, spomen obilježju Husino, mezarju Rahić i centralnom spomen obilježju u Brčkom.\nMore in this category: « Džaferović: Dodik može pocijepati mir, ali ne i Bosnu i Hercegovinu Kada Dodik praznom puca: Nezavisnost RS-a, novac za državne službenike..., šta se desilo s najavama? »


Academ Link - Akreditacija pod lupom evropskih stručnjaka\nAkreditacija pod lupom evropskih stručnjaka\nU Srbiji će od 8. do 10. oktobra boraviti četvoročlana recenzentska komisija Evropskog udruženja za osiguranje kvaliteta u visokom obrazovanju (ENKVA) od čijeg izveštaja zavisi da li će naša država zadržati status u toj organizaciji.\nPodsetimo, Srbija je 2012. izabrana za punopravnog člana ENKVA, a u februaru 2018. je stavljena „pod praćenje“, i dat nam je rok od dve godine za ispravljanje nedostataka.\nAli umesto dve, Nacionalno akreditaciono telo (NAT) koje se bavi pitanjima akreditacije i osiguranja kvaliteta u visokom obrazovanju u Srbiji imalo je jedva godinu dana da ispravi zamerke ENKVA.\nSima Avramović, predsednik Upravnog odbora NAT, ocenjuje za Danas da je u prethodnom periodu napravljen „salto mortale“, prelaskom sa ranije „kontrole kvaliteta“ na potpuno novu filozofiju „obezbeđivanja kvaliteta“ u visokom obrazovanju, koja je u skladu sa evropskim standardima. On kaže da je urađeno „najviše što se moglo“ u domenu obezbeđivanja finansijske i institucionalne nezavisnosti NAT, zbog čega veruje da će odluka stručnjaka ENKVA biti pozitivna po Srbiju.\n– Za mene će biti pozitivna odluka čak i ako i dalje budemo u statusu „člana pod praćenjem“, mada smo mnogo toga uradili za kratko vreme – kaže Avramović i dodaje da je svaka poseta stručnjaka iz ove organizacije prilika da nešto novo naučimo.\nAvramović podseća da je od trenutka kada smo stavljeni u članstvo „pod praćenje“ do formiranja i početka rada NAT i KAPK prošlo više od pola godine. Od tada do danas promenjen je kompletan normativni sistem akreditacije, koji, između ostalog, podrazumeva povećanje broja članova recenzentskih komisija sa dva na pet i uvođenje stranih recenzenata pri akreditaciji doktorskih studija. NAT je uredio nove procedure, ojačao stručnu opremljenost službe, sproveo edukacije recenzenata, uspostavio snažnu internacionalizaciju i već ušao u prve međunarodne projekte, urađen je nov softver za prijavljivanje i praćenje postupaka…\n– ENKVA insistira na što većoj ulozi recenzenata i mi smo praktično doveli postupak akreditacije do toga da, kada recenzenti završe svoj posao, KAPK samo proveri da li ima nekih velikih nedostataka. Zakon o visokom obrazovanju predviđa da se na odluku Komisije može uložiti žalba drugostepenom organu – Nacionalnom savetu za visoko obrazovanje, koji može da preinači odluku Komisije, što će nam ENKVA verovatno zameriti, jer u tome može videti narušavanje nezavisnosti NAT i mešanje države u proces akreditacije. Mi smo zbog toga već uputili dopis Ministarstvu prosvete u kome smo inicirali promenu zakona da se žalbeni postupak reguliše na drugačiji način. Takođe smo predložili donošenje posebnog Zakona o akreditaciji i obezbeđivanju kvaliteta, jer je to pitanje u postojećem zakonu regulisano samo sa desetak članova što je nedovoljno i ostavlja brojne nedoumice – navodi Avramović.\nNaš sagovornik iznosi podatak da je do sada bilo 15 žalbi drugostepenom organu i da je Nacionalni savet za visoko obrazovanje preinačio odluku Komisije NAT u samo jednom slučaju. Kroz postupak akreditacije po novim pravilima dosad su prošle tri visokoškolske institucije i 19 studijskih programa, a oko 300 zaostalih predmeta se završava po ranijim propisima.\nNa pitanje šta bi značilo da Srbiji bude uskraćeno članstvo u ENKVA i da li bi to imalo uticaja na priznavanje naših diploma, Avramović napominje da se validnost diploma ne dovodi u pitanje, ali da bi moglo biti ugroženo učešće domaćih visokoškolskih ustanova u evropskim projektima.\nŠta je ENKVA?\nENKVA je krovna organizacija nadležnih tela za akreditaciju visokoškolskih ustanova u evropskom prostoru visokog obrazovanja. U posetu Srbiji ENKVA šalje četiri recenzenta – tri stručnjaka iz Nemačke, Hrvatske i Portugalije, studenta iz Litvanije, kao i tehničkog saradnika. Tokom tri dana planiran je niz susreta sa predstavnicima Nacionalnog saveta za visoko obrazovanje, UO NAT-a, direktorkom NAT-a, Komisijom za akreditaciju, ministrom prosvete, recenzentima, studentima, privrednicima, predstavnicima visokoškolskih institucija… ENKVA će izveštaj o napretku Srbije objaviti u februaru iduće godine.\nIsključena Kosovska agencija za akreditaciju\nENKVA je pre nekoliko dana uskratila članstvo Kosovskoj agenciji za akreditaciju (KAA), što je specijalna predstavnica EU na Kosovu Natalija Apostolova ocenila kao „korak unazad“. Ona je navela da je to „direktna posledica neodgovarajućih politika u prošlosti, poput odluke Vlade iz septembra 2017. za razrešenje celog Odbora Agencije bez odgovarajućeg obrazloženja“. Kako je saopšteno, ENKVA je isključila Kosovsku agenciju za akreditaciju, jer nije ispunila potrebne nivoe poštovanja standarda i smernica za obezbeđivanje kvaliteta u oblasti visokog obrazovanja. KAA je postala član ENKVA 2014. na period od pet godina, ali je prošle godine to članstvo stavljeno „pod praćenje“ zbog političkih uticaja koji su se ogledali u odluci kosovskog ministra obrazovanja Šućirija Bitićija da, na zahtev tadašnjeg premijera Ramuša Haradinaja, razreši direktora i Upravni odbor Agencije za akreditaciju, uz obrazloženje da je proces akreditacije u visokom obrazovanju protekao uz nepravilnosti. U međuvremenu, Agencija je u julu odlučila da ne akredituje tri javna univerziteta na Kosovu – u Prizrenu, Peći i Južnoj Mitrovici, što je izazvalo reakciju Ramuša Haradinaja, koji je naveo da neće dozvoliti zatvaranje ta tri univerziteta.


Pola godine protesta „Jedan od pet miliona“ - Novi Sad\nPola godine protesta „Jedan od pet miliona“\n21:06:00 08.06.2019, Komentara: 0\nNovi Sad - Protest „Jedan od pet miliona“ održan je večeras u Novom Sadu i u drugim gradovima širom Srbije.\nfoto: twitter 1od5miliona_ns\nPotpredsednica Demokratske stranke Dragana Rakić izjavila je da je glavni grad Vojvodine postao „mesto kriminala“.\n- Novi Sad je za nas u Vojvodini centar, ali se ovde danas uništavaju zelene površine, zidaju se megalomanski poslovni objekti, profit je ispred potreba građana… Od mirnog grada, Novi Sad je postao mesto kriminala, ali policija hapsi studente i srednjoškolce, a ne kriminalce - rekla je Rakić na protestu u Novom Sadu.\nNarodna poslanica Marinika Tepić navela je u svom obraćanju okupljenim građanima da je uspeh to što su građani pritiskom uspeli da izdejstvuju da Jutka i Simonović budu smenjeni. Prema njenim rečima, od pre nekoliko dana napisano je crno na belo i u izvestaju Evropske komisije i Fridom hausa da „živimo u zemlji u kojoj slobode nema, da zemlja grca u korupciji, jer ne može ništa da se uradi bez partijske knjižice“.\nTepić je ocenila da se predsednik Srbije i SNS-a Aleksandar Vučić „povukao u mišju rupu“ jer ne sme da raspiše izbore, a ponovila je i da na izbore neće izaći ako ne budu u skladu sa njihovim zahtevima.\nAdvokat Vladimir Gajić je naveo da se sistem u Srbiji može promeniti ako se najpre ispune dva uslova: da se zabrani rad SNS, SRS i SPS i da se demontira državna služba bezbednosti. On je apelovao na građane da ne odustaju i da moraju da se odupru diktaturi, ako ne žele da budu robovi.\nStudent Stefan Simić je rekao da građani ne smeju da se povuku sa protesta, jer im se u suprotnom „crno piše“.\nFunkcionerka Pokreta Dveri Marija Janjušević je tokom svog govora podigla transpranet na kojem je pisalo „Kosovo je Srbija“ i zahvalila se selektoru fudbalske reprezentacije Crne Gore Ljubiši Tumbakoviću i pojedinim fudbalerima što su odbili da vode i igraju kvalifikacionu utakmicu sa reprezentacijom Kosova.\nUčesnici protesta su posle skupa na Pozorišnom trgu krenuli u protestnu šetnju centrom grada, a kolona se kretala Trgom slobode i Zmaj Jovinom ulicom, Trgom republike i ulicama Žarka Vasiljevića i Dunavskom, pa je ponovo ušla u Zmaj Jovinu i dalje se preko Trga slobode vratila na mesto odakle je i krenula.\nNovosadskom protestu prvi put su prisustvovale i članice socijaldemokratskih partija iz Evrope, koje su u Novi Sad došle kao gošće Demokratske stranke.\nVečeras je bilo prvo okupljanje Novosađana u subotu, kako bi zajedno sa ostalim građanima Srbije u isto vreme obeležili pola godine od početka protesta „Jedan od pet miliona - Stop krvavim košuljama“.\nNa kraju protesta je najavljeno novo okupljanje u redovnom terminu u petak 14. juna u 19 časova na Pozorišnom trgu, kao i da će se aktivnosti protesta proširiti i na druge aktivnosti u Novom Sadu, kao što je odbrana Limanskog parka i drugih delova grada koji su ugroženi delovanjem aktuelne gradske vlasti.\nDeo protestne šetnje možete pogledati OVDE.\nNovosadska policija zaplenila više od kilogram narkotika\nPritisak: 1009.7 mb


RECIKLAŽA tone stakla SMANJUJE zagađenje vazduha za petinu – Plodna Zemlja\nKoličina reciklirane staklene ambalaže u regionu Zapadnog Balkana još uvek je daleko od nivoa koji propisuje Evropska unija. Naime, dok članice EU recikliraju 70% staklene ambalaže godišnje, u Srbiji ta količina iznosi tek 48%. Razlozi za to su nepoznavanje benefita recikliranja, nedovoljan broj kontejnera za odlaganje staklene ambalaže, i posebno to što u Srbiji i regionu ne postoje reciklažni pogoni, te staklena ambalaža mora da se izvozi.\nOvo je veliki dodatni trošak za operatere ambalažnog otpada i, samim tim, neisplativ sistem reciklaže. Tako većina korišćene staklene ambalaže završi na deponijama ili ilegalnim odlagalištima, gde staklu treba više od 5.000 godina da se raspadne.\n„Sa ciljem da se poveća broj prikupljene i reciklirane staklene ambalaže za 20 odsto u odabranim opštinama u Srbiji – Nišu i Somboru, kao i u opštinama druge dve zemlje, projekat će obezbediti kontejnere za reciklažu stakla. Praćenje sakupljanja staklene ambalaže obuhvatiće gradsko jezgro, okolna sela i ugostiteljske objekte, a projekat će pratiti i edukativna kampanja namenjena svim građanima i institucijama. Po završetku projekta biće izrađen Vodič koji će sadržati sve podatke o ostvarenim rezultatima, a na osnovnu kojeg bi i opštine u kojima nije sproveden projekat mogle da uspostave efikasan i ekonomski isplativ sistem upravljanja staklenom ambalažom“, objašnjava Violeta Belanović Kokir, generalna direktorka Sekopak-a.\nKako bi se svi ovi benefiti recikliranja staklene ambalaže ostvarili u praksi, NALED će sa partnerima na projektu analizirati trenutnu situaciju u vezi sa odgovornom reciklažom stakla, a zatim identifikovati nedostatke koje treba rešiti, u saradnji sa lokalnim donosiocima odluka u odabranim pilot opštinama. Na ovaj način, radiće se na postavljanju temelja za isplativ lanac\nvrednosti reciklaže stakla na Zapadnom Balkanu, kao presudnom koraku za profitabilnu kružnu ekonomiju u regionu.\nTagoviEkopak EU GIZ NALED Pakomak Reciklaža Sekopak Staklo


Naučite da slušate svoje telo – Online nutricionista\nOrganizam koji počinje da pokazuje simptome odredjenog stanja, u stvari pokušava da komunicira sa nama, i da na taj način ukaže da nešto ne funcioniše kako treba, jer je naše telo najbolji pokazatelj našeg zdravlja.\nJedan od vodećih uzroka određenih stanja poput dijabetesa tipa 2, povišenog krvnog pritiska, lošeg holesterola i triglicerida, gojaznosti, određenih alergijskih reakcija, kao i problema sa varenjem, leži u nepravilnoj ishrani, nedostatku fizičke aktivnosti i nekvalitetnom snu, povezanih u jednu celinu.\nOnog momenta kada je jedan od tri navedena faktora doveden u pitanje, naše telo će pokušati da uspostavi ravnotežu odnosno homeostazu, samoregulacioni povratak organizma u stanje pre nego što je došlo do nekih promena u njegovom sastavu ili funkcionisanju.\nAli ako su ove promene učestale i dugotrajne, naše telo će definitivno početi da pokazuje simptome, koji nam ukazuju da naše telo pokušava da komunicira sa nama, i skrene nam pažnju da obratimo pažnju na ono što ga opterećuje, i preuzmemo kotrolu nad svojim zdravljem.\nVrlo često naše telo šalje signale koje često zanemarujemo ili jednostavno nismo u stanju da ih protumačimo.\nNa primer, simptomi poput čestog nadimanja i gasova nakon unetog obroka, kao i osećaj težine u stomaku, ukazuju na probleme sa varenjem, koje dodatno treba istražiti. Ovo nam ukazuje da uneta hrana stvara probleme kod varenja, odnosno da automatski dolazi do problema sa apsorbacijom hranljivih sastojaka.\nOvo znači da organizam neće dobiti potrebne neophodne nutrijente, kako bi nesmetano funkcionisalo i obavljalo svoje fiziološke funkcije.\nPreventivna ishrana igra važnu ulogu u očuvanju zdravlja, ali tako i fizička aktivnost i kvalitetan san.\nKao vlasnicima sopstvenog tela, vrlo često na nama leži i sopstvena odgovornost ka sopstvenom zdravlju.


Radna grupa pleni cigarete - Društvo - Dnevni list Danas\nPočetna » Društvo » Radna grupa pleni cigarete\n2Piše: Fonet 25. septembra 2016. 12.45\nU koordiniranim akcijama Ministarstva unutrašnjih poslova, BIA, Poreske uprave, Uprave carina i Uprave za duvan od 1. maja do 22. septembra ove godine, zaplenjeno je 65. 434 boksa cigareta, vrednosti više od 80 miliona dinara. U istom periodu prošle godine zaplenjeno je 32.719 boksova cigareta.\nNajveći ilegalni zasad duvana, radna grupa otkrila je sredinom avgusta ove godine, kada je na jednoj parceli u Pančevu, površine oko 12 hektara otkriveno oko 25 tona duvana u listu, a najveća zaplena boksova cigareta bila je krajem juna kada je u kamionu pronađeno oko 16 i po hiljada boksova cigareta bez akcizne markice, vrednosti oko 16 i po miliona dinara, saopštio je MUP.\nRadna grupa za borbu protiv krijumčarenja duvanom, formirana je 17. maja 2016. godine, na predlog premijera Vučića, a za njenog predsednika imenovan je vršilac dužnosti direktora policije Vladimir Rebić.\nU rad grupe učestvuju i predstavnici Fitosanitarne inspekcije, Tržišne inspekcije, Poljoprivredne inspekcije, Komunalne policije i predstavnici kompanija koje se bave proizvodnjom duvana i duvanskih proizvoda. Radna grupa i u narednom periodu koordisnisanim aktivnostima svih službi nastaviće odlučno da se bori protiv ilegalne trgovine i proizvodnje duvana u cilju zaštite budžeta Republike Srbije, zaključeno je u saopštenju MUP.\n25. septembra 2016. u 23.23\nNajbolje bi zaštitili budžet kad bi pohapsili političare 🙂 ovako im slaba vajda…\n25. septembra 2016. u 23.31\nCigarete, nafta….napravise milijardere i ratne huskace i profitere – i onda zabrana – CIGARETA.. MRZIM VAS !


VIJEĆE SIGURNOSTI UN-A POZIVA NA PREKID SUKOBA U KONFLIKTNIM PODRUČJIMA | Hayat.ba\nVIJEĆE SIGURNOSTI UN-A POZIVA NA PREKID SUKOBA U KONFLIKTNIM PODRUČJIMA\nVijeće sigurnosti Ujedinjenih nacija poziva na "momentalni prekid sukoba", u trajanju od najmanje 90 dana, u ključnim konfliktnim područjima, uključujući Siriju, Jemen, Libiju, Južni Sudan i Kongo radi rješavanja problema izazvanih širenjem COVID-19.\nNjemački ambasador pri UN-u Christoph Heusgen objavio je ovu informaciju nazivajući je “znakom nade za sve ljude koji trenutno žive u konfliktnim zonama širom svijeta.”\nSada je obaveza Vijeća, i svih strana u oružanim sukobima, da implementiraju ovu rezoluciju u naš rad ovog mjeseca – rekao je.\nRezolucija podržava pozive generalnog sekretara UN-a Antonija Guterresa od 23. marta na globalno primirje u svrhu rješavanja pandemijske krize. Poziva sve zaraćene strane da prekinu neprijateljstva i omoguće sigurnu i nesmetanu isporuku humanitarne pomoći i medicinsku evakuaciju.\nPredsjednik Donald Trump obustavio je finansiranje WHO-a početkom aprila, optuživši UN-ovu zdravstvenu agenciju da nije spriječila širenje virusa kad se prvi put pojavio u Kini. Peking snažno podržava WHO i insistira da se njihova uloga u pozivu na globalno djelovanje protiv COVID-19 uključi u bilo koju rezoluciju.


f Kod Kuršumlije sagrađena solarna elektrana - Arhus Centar Subotica\n“Izgradnja je koštala oko četiri miliona evra, a finansirale su je italijanska kompanija Gaskom i Multienerdži iz Srbije”, rekla je danas agenciji Beta direktorka kompanije Multienerdži Verica Ristić.\nIzgradnja solarne elektrane je počela pre godinu dana, a panoi su postavljeni na površini od 400 hektara, uz administrativnu liniju Srbije i Kosova. Ristićeva je rekla da elektrana sada proizvodi od 500 do 900 kilovatsati električne energije.\n“Projekat je uspešno završen, a u pitanju je jedina solarna elektrana u Srbiji. Maksimum svoje snage, elektrana će postići od aprila do oktobra, kad se očekuje da njen kapacitet bude dva megavata”, navela je Ristićeva.\nDirektor elektrane “Matarova” Željko Jelenković rekao je da je planirano da se elektrana pripoji sistemu Elektroprivrede Srbije (EPS). U međuvremenu su, kako je naveo, obavljene tehničke kontrole i obezbeđene sve potrebne dozvole za rad.\n“Ostalo je samo još da poptišemo ugovor sa EPS-om o pripajanju na njihov sistem, i da dobijemo upotrebnu dozvolu opštine Kuršumlija. Ova solarna elektrana ima veliki značaj i očekujemo još stranih investitora koji će finansirati izgradnju ovakvih elektrana u Srbiji”, rekao je Jelenković.\n“Veoma sam zadovoljna što je projekat uspeo i što se nije završilo samo na obećanjima. Značajan je jer će biti novih radnih mesta, kao što smo i govorili ranije, i što je najveća i jedina solarna elektrana baš u Kuršumliji. Ovo je jedna od najvećih investicija u ovom gradu, i novina za Srbiju”, rekla je Jakovljevićeva.


“Nivo aktivnosti adolescenata je zabrinjavajuće mali, pa su sa 19 godina mladi aktivni koliko i šezdesetogodišnjaci,” kaće Vadim Zipunkov, sa katedre za biostatitiku škole Blumberg. “Deca školskog uzrasta najaktivnija su između dva i šest popodne, pa bi trebalo prilagoditi dnevni raspored, u školama recimo, tako da ide u prilog fizičkoj aktivnost.”\nU svim starosnim grupama muškarci su pokazali viši nivo aktivnosti nego žene, naročito onih visokog intenziteta. Međutim, kod sredovečnih muškaraca aktivnost naglo opada, i među starijima od 60 godina aktivnije su žene.\nSvetska zdravstvena organizacija preporučuje najmanje 60 minuta umerene do intenzivne aktivnosti dnevno za decu od pet do 17 godina. Međutim, stručnjaci smatraju da osim toha treba i značajno smanjiti dnevno vreme provedeno u mirovanju, jer je i lagana aktivnost daleko bolja nego sedenje.\nTagovi :deca, fizička aktivnost, mirovanje, neaktivna deca, sedenje, tinejdžeri, zdravlje


Konkurs za zaposlenike Univerziteta u Zenici za mobilnost u akademskoj 2021/22.godini u okviru programa Erasmus saradnja s partnerskim zemljama KA107- Univerzitet u Jaenu, Španija - Univerzitet u Zenici\nKonkurs za zaposlenike Univerziteta u Zenici za mobilnost u akademskoj 2021/22.godini u okviru programa Erasmus saradnja s partnerskim zemljama KA107- Univerzitet u Jaenu, Španija\nUred za međunarodnu saradnju Univerziteta u Zenici objavljuje konkurs za mobilnost nastavnog i nenastavnog osoblja zaposlenog po Ugovoru o radu na Univerzitetu za teaching ili training mobilnost. Za realizaciju mobilnosti su predviđene stipendije te putni troškovi koji se izračunavaju na osnovu izračuna na EC distance calculator. Na konkurs se mogu prijaviti zaposlenici svih organizacionih jedinica.\nMobility Agreement for Teaching/Mobility Agreement for Training (Potrebno je jasno definisati/predložiti program mobilnosti.)\nInformacije o Univerzitetu, smještaju, kursevima jezika, katalog predmeta i druge informacije možete pronaći na sljedećem linku: http://www.ujaen.es/serv/vicint/home/page/17/53; http://www.ujaen.es/serv/vicint/home/index\nprevious post: KONKURS za studente Univerziteta u Zenici za mobilnost u akademskoj godini 2021/2022. u okviru programa Erasmus+ saradnja s partnerskim zemljama KA107- Univerzitet u Saarlandu, Njemačka\nnext post: Konkurs za zaposlenike Univerziteta u Zenici za mobilnost u akademskoj 2021/22.godini u okviru programa Erasmus saradnja s partnerskim zemljama KA107- Univerzitet u Saarlandu, Njemačka


Izvor Srpskainfo kaže da je to pokazala istraga i uviđaj koji su obavljeni nakon što je požar ugašen.\nU ovom požaru teške povrede upravo je zadobio taj pacijent iz Modriče, koji je stabilan, ali je upućen na dalje lečenje u Univerzitetski klinički centar Banjaluka.\nNačelnik Službe za hirurgiju Predrag Lazić je naveo da je pacijent u svesnom stanju, ali se nije izjasnio o težini povreda, uz napomenu da je to “promenjiva kategorija”.\nLazić je istakao da je požar izbio samo u jednoj sobi u kojoj je bio jedan pacijent, te da se nije proširio na susedne sobe i delove hirurgije.\n– Zbog manje količine dima koji su osetili pacijenti, mi smo ih izmestili iz tog dela – dodao je Lazić, uz napomenu da rad hirurgije nikako nije bio obustavljen.\nDirektor Bolnice Mladen Gajić rekao je da je požar izbio u Odseku za endoskopsku hirurgiju, koji su do dolaska vatrogasaca ugasili radnici obezbeđenja i pacijenti.


PROPISI.com | MUP – BEZBEDNOST SAOBRAĆAJA\nMUP – BEZBEDNOST SAOBRAĆAJA\nMinistarstvo unutrašnjih poslova Vlade Republike Srbije saopštilo je da su pripadnici Uprave saobraćajne policije, tokom prošle nedelje, isključili iz saobraćaja 36 vozača zbog učinjenog prekršaja nasilničke vožnje i 42 vozača zbog upravljanja vozilom pod dejstvom psihoaktivnih supstanci.\nPod dejstvom psihoaktivnih supstanci najveći broj vozača isključen je iz saobraćaja na teritoriji Beograda, a zatim na teritoriji Kruševca, Leskovca, Niša, Pančeva, Požarevca i Čačka.\nNajviše vozača isključeno je iz saobraćaja na teritoriji Sremske Mitrovice zbog nasilničke vožnje, dok su zbog istog prekršaja vozači isključeni na teritoriji Beograda, Niša i Novog Sada, a šest vozača isključeno je iz saobraćaja zbog upravljanja vozilom sa više od tri promila alkohola.\nPripadnici Uprave saobraćajne policije su, tokom noći u Beogradu, zaustavili tri vozača koji su upravljali vozilom pod dejstvom psihoaktivnih supstanci, a pritom nisu imali vozačku dozvolu ili je bila neodgovarajuće kategorije.\nProtiv trojice muškaraca biće podnete odgovarajuće prekršajne prijave, navodi se u saopštenju.


5 najčešćih roditeljskih grešaka: Evo šta sprečava dete da odraste u uspešnu i samouverenu osobu - Telegraf.rs\n09/06/21 | 10:01\nNekada mame i tate potpuno nesvesno, iz najbolje namere, čine stvari koje nisu dobre za decu\nVećina roditelja obično nekritički obožava svoju decu i čini sve kako bi njihovi mališani bili srećni.\nMamama i tatama ne bi palo na pamet da učine nešto čime bi namerno povredili svoje dete, ali ponekada neke, naizgled nevine stvari koje rade mogu biti štetne za njihove sinove i kćerke.\nZato postoji ona izreka "Put do pakla popločan je najboljim namerama" koja se u roditeljstvu često može primeniti, baš iz razloga što roditelji obično daju sve od sebe da čine za decu najbolje što mogu.\nVerovatno ćete biti srećni, jer gledate kako se vaše dete raduje, ako možete da mu kupite svaku igračku u koju uperi prstom ili ga ostavite da bude budno do kasno u noć da bi odgledalo još jednu epizodu omiljenog crtaća.\nAli koliko je to zaista za njega dobro i korisno, to je drugo pitanje. Primamljiva je ideja da ste "dobar roditelj", ali takvo ponašanje puno je zamki u koje mame i tate ne bi trebalo da upadaju.\nPsiholozi i porodični terapeuti izdvojili su pet najčešćih grešaka koje roditelji nesvesno prave, a koje mogu negativno da utiču na decu.\n1. Pokušaji da decu spasete od neuspeha i rizika\nZa mnoge roditelje gledanje kako njihova deca pokušavaju da reše neki problem može biti pravi izazov, pogotovo kad znaju da oni to isto mogu, umesto njih da završe, mnogo brže.\nAko pokušavate uporno da "štitite" dete od borbi, izazova, neuspeha i rizika, kako će naučiti da se samostalno nosi sa težom stranom života?\nTeške i rizične situacije od kojih pokušavamo da ih spasemo, zapravo podučavaju našu decu ključnim veštinama rešavanja problema. Posle poraza i neuspeha deca uče kako da ponovo ustanu i krenu dalje.\n2. Lečenje neostvarenih ličnih ambicija na deci\nDeca danas imaju više prilika i mogućnosti nego ranije generacije, pa je mnogim roditeljima stalo da pokušaju da ponovo prožive dragocene trenutke svog detinjstva kroz mališane.\nZapravo, mnogi roditelji upadaju u tu zamku i nastoje da ostvare svoje snove preko dece, da nadoknade svoje propuštene šanse. Ovakvo ponašanje može narušiti snove i želje deteta i onemogućiti mu da ostvari potencijal i izraste u uspešnu i srećnu odraslu osobu.\n3. Potreba da im se sve priušti\nIdeja da možete da kupite deci sve one stvari koje vi kao dete niste imali, za roditelje može biti primamljiva. U vremenu u kome živimo deci možemo pružiti mnogo toga - skupu garderobu, igračke, raskošne zabave i odmore. Možda to roditeljima zvuči zvuči kao savršeno detinjstvo, ali to je samo iluzija.\nPrekomerno uživanje može decu navesti da misle da su materijalne stvari presudne za sreću, a kao odrasle osobe mogu da stvore osećaj da jednostavno ne vrede ako nemaju najnovije automobile, ne idu na luksuzne odmore ili nešto treće.\nFoto: Наталия Когут /Pixabay\n4. Nedoslednost u roditeljstvu\nPostavljanje pravila, a onda menjanje mišljenja i kršenje principa mogu vas pretvoriti u nedoslednog roditelja koji nema autoritet.\nPrema rečima stručnjaka, nedosledno ponašanje može dovesti do toga da deca odrastu u osobe bez identiteta. Što su stariji, sve će im biti teže da definišu sebe i svoje ciljeve i htenja, zbog čega se mogu osećati nesigurno i izgubljeno.\nDakle, biti dosledan roditelj koji zna da zauzme stav presudno je za odgajanje srećnog i uspešnog deteta.\n5. Neprihvatanje poteškoća sa učenjem\nKad vaše dete potroši mnogo vremena rešavajući matematički problem, nemojte ga nazivati lenjim.\nPonekad deca mogu imati poteškoće u učenju koje ne zavise od njihovog truda i motivacije. Ako primetite da se vaše dete muči sa svladavanjem gradiva, možda ne bi bilo loše da potražite mišljenje stručnjaka.


Fer tržišna utakmica preduslov za uspešno poslovanje - Ekonomija - Dnevni list Danas\nPočetna » Vesti » Ekonomija » Fer tržišna utakmica preduslov za uspešno poslovanje\nMože li poštanski saobraćaj da prati ubrzani ritam modernizacije\nIvana Nikoletić09.03.2014. 19:53\nPoštanski sektor jedan je od retkih koji, i u vreme slabljenja domaće ekonomije, posluje profitabilno, a ima potencijal da i u buduće bude bitan faktor ekonomskog razvoja zemlje. Iako klasične poštanske usluge gotovo zamiru, novi svetski trendovi donose niz alternativnih načina ostvarivanja prihoda. Ipak, da bi se tom sektoru omogućilo uspešno poslovanje, potrebno je stvoriti zakonski okvir za modernizaciju te oblast i otkloniti prepreke za fer tržišnu utakmicu – složili su se učesnici skupa Globalni trendovi i profitabilnost poštanskog sektora Srbije, koji je organizovao Danas konferens centar.\nGoran Đerić, član Nadzornog odbora i direktor RJ Hibridna pošta JP Pošta Srbije, istakao je da se prilagođavanje izmenjenim uslovima poslovanja postiže smanjenjem troškova, ali i redizajnom postojećih i uvođenjem novih proizvoda i usluga, kao i maksimalnim korišćenjem informacionih resursa.\n– Uprkos teškim uslovima poslovanja i ograničenjima, Pošta je uspela da zabeleži izuzetno dobre rezultate. Tako je recimo 2012. godine ostvarila prihod od 23,8 milijardi dinara, uz dobit od 1,2 milijarde, dok je u 2013. prihodovala 24,9 milijardi dinara, uz gotovo dva i po puta veću dobit od 2,8 milijardi dinara. Ovakvi rezultati nisu posledica samo smanjenja troškova, već i realizacije Strateškog plana koji predviđa stvaranje preduslova za opstanak na tržištu. U tom dokumentu pomenuto je uspostavljanje optimalne organizacione strukture poslovanja, kao i razvoj osnovne delatnosti kroz automatizaciju i modernizaciju, kako bi poštanski centri postali generator i podrška razvoju elektronske trgovine kroz logističke poslove i isporuke do krajnjih korisnika. Tu je i Post net aplikacija koja se nalazi u više od 1.200 objekata, koja je infrastrukturna podršku – kaže Đerić.\nOn je dodao da je značajno za poslovanje i to što je Pošta nosilac platnog prometa, s obzirom na to da mesečno obavi oko 20 miliona transakcija. To je 80 odsto svih transakcija koje se obave, dakle četiri puta više nego sve banke zajedno. Tu je i transfer novca u unutrašnjem i međunarodnom saobraćaju, dok su najznačajnije ekspres kurirske pošiljke – samo u prošloj godini realizovano je oko 5,5 miliona usluga, što, kad je reč o obimu, predstavlja rast od 13 odsto u odnosu na 2012, dok su prihodi porasli za čak 17 odsto. Kao izvor značajnih prihoda Đerić je apostrofirao i partnerstvo sa državom, bilo na tradicionalan način, bilo kroz elektronsku upravu. Kako kaže, dobri primeri te saradnje su upis besplatnih akcija, gde je ostvareno osam miliona transakcija, a tu je i 71.000 zahteva za restituciju, kao i 30.000 elektronskih sertifikata, u domenu elektronskog poslovanja, koji su do sada izdati samo za potrebe elektronske prijave poreza.\nIpak, i pored zavidnih rezultata u poslovanju, Pošta se susreće sa brojnim ograničenjima, koja često donosi nelojalna konkurencija.\n– Daleko od toga da je Pošta monopolista, jer se u svakom segmentu poslovanja, pa čak i u pružanju rezervisanih poštanskih usluga, susreće sa lojalnom, ali i nelojalnom konkurencijom. U oblasti kurirskih paketskih ekspres usluga imamo gotovo pedeset operatera koji se time bave, o novčanom poslovanju neću ni da govorim, dok je u oblasti informativnih tehnologija potpuno otvorena tržišna utakmica. Velika ograničenja postavlja Zakon o javnim nabavkama. Dešava se da, kada se neki projekti čak mogu tretirati kao strateški, sa državom mogu da imaju pogubne posledice, gde nabavke u najboljem slučaju traju po tri meseca. U takvim uslovima teško je biti konkurentan na tržištu. Dalje, tu je i mogućnost javno-privatnog partnerstva u oblasti telekomunikacija, gde smo prinuđeni da ogromna sredstva ulažemo u održavanje infrastrukturne mreže. Takođe, problem je disparitet cena univerzalne poštanske usluge, gde se cena nije povećavala od 2009. Želim posebno da istaknem ograničenje zapošljavanja u javnom sektoru, za koje sam ubeđen da će imati dalekosežne posledice. Jer, nije reč samo o zabrani zapošljavanja u tehnološkom sektoru, već je time ugroženo i planirano formiranje istraživačkog centra sastavljenog od profilisanih stručnjaka koji bi trebalo da rade na razvoju Pošte – objasnio je Đerić.\nNebojša Vasiljević, pomoćnik ministra spoljne i unutrašnje trgovine i telekomunikacija Srbije, kazao je da i u uslovima krize postoje neki delovi ekonomije gde su uslovi za razvoj dobri, te država treba da se orijentiše na otklanjanje barijera u onim sferama koje su perspektivne.\n– Ovde postoje jasne barijere koje mi kao država možemo da rešimo i veoma je važno da to prepoznamo. Ali, često se odustaje od rešavanje barijera, a želimo da ulažemo u razvoj. Takođe, Poštu treba posmatrati kao deo ekosistema internet ekonomije, i iz te perspektive prići rešavanju nekih pitanja, kao što je saradnja sa velikim preduzećima na e-tržištu. Važno je, takođe, da unapredimo poštanske usluge i stvorimo poslovni ambijent podsticajan za investitore – istakao je Vasiljević.\nOn je procenio da pismonosne pošiljke neće još dugo predstavljati značajan oblik poslovanja, s obirom na elektronska sredstva komunikacije i da najveći deo sada čine komunalni računi. S druge strane isti trendovi širenja elektronske trgovine uslovljavaju povećanje prometa paketnih pošiljki.\n– Moglo bi se reći da poštanski sektor ima sreće, jer se tržište ne gasi, već se samo njegov fokus premešta. S jedne strane imamo poštu koja mora da odgovori na nove zahteve i prepreke, a s druge, pruža se šansa da iskoristi značaj finansijskih usluga. Osim što je bitno da se odgovarajućom zakonskom regulativom stvore uslovi za razvoj tih usluga, veoma je važno uočiti vezu između elektronske trgovine i finansijskih usluga. Trenutno je jedna od glavnih barijera vezana za finansijski sektor i lakše uspostavljanje naplate imajući u vidu ograničen broj procesora kreditnih kartica, ali i probleme u vezi sa naplatom preko razvijenih međunarodnih novih sistema kao što je pej pal. Čak i kod običnog fakturisanja kada se šalje ili prima novac iz inostranstva, potrebni su dodatni papiri, ili sklapanje ugovora o transakciji, ukoliko je faktura dostavljena elektronskim putem. Ali, tu postoji čitav set problema koji prate kompletnu uslugu elektronskog poslovanja. Činjenica je da u poštanskom sektoru postoji spremnost da se kvalitet usluga dalje podiže, ali je potrebno da se otklone barijere – ističe Vasiljević.\nOn je podsetio da Ministarstvo, regulatorna Agencija koja uređuje tržište i izdaje licence i inspekcija koja to nadzire, kao sistemski deo funkcionišu, ali predstoji dalje usklađivanje sa evropskim direktivama, kako bi se uspostavila liberalizacija u oblasti rezervisane pošte, što je, kako kaže, u planu i definisano strategijama za narednu godinu. „Sve to treba posmatrati kao još jednu šansu za saradnju među operatorima, koji će korisnicima u Srbiji, kupcima i prodavcima u elektronskoj trgovini, omogućiti nove i kvalitetnije servise, a da se mreža koja je ključni resurs u punoj meri i kapacitetu koristi. Tako će se sektor poštanskih usluga staviti u funkciju modernih trendova“, dodao je Vasiljević.\nKomentarišući zakonska ograničenja, on je podsetio da mere koje se donose dugi niz godina mogu da budu otežavajuće za poslovanje pojedinih uspešnih preduzeća, ali da je teško postići selektivnost.\n– Treba pronaći način da se omogući funkcionisanje onog dela ekonomije koji bi najpre mogao da nas izvuče iz krize. Često zakonski nije ostavljeno dovoljno prostora i da se na kraju dešava jedna generalna restrikcija koja ometa i one koji imaju potencijala. Međutim, to je problem sa kojim se suočavaju i oni koji donose mere, i kojima nije lako da primene princip selektivnosti, a da istovremeno ne omoguće i zloupotrebe – zaključio je Vasiljević.\nSlavko Đumić, zamenik predsednika Saveta Republičke agencije za poštanske usluge, naglasio je da je daljinska prodaja glavni faktor ne samo razvoja poštanskog sistema nego i ukupnog ekonomskog razvoja, ali je i kanal različitih nelegalnih tokova, te je zakonska regulativa neophodna kao zaštita i potrošača ali i legalnih trgovaca i poštanskih operatora.\n– Paketski logistički servisi koji su gotovo potpuno vezani za neki oblik daljinske prodaje donose 37,8 odsto prihoda u razvijenim zemljama. U istočnoj Evropi i bivšim članicama Sovjetskog Saveza ta brojka iznosi samo 10,7 odsto. Kada je Srbija u pitanju, ona ima jednaku pokrivenost kao zemlje u okruženju, ali ne postoji nijedan razlog da ne dostigne nivo od 30 odsto prihoda paketskog servisa u poštanskim uslugama – rekao je Đumić.\nOn je istakao da je osnovni problem prilikom pravljenja nacrta novih zakona, koji se trenutno nalaze na čekanju zbog izbora, zapravo bio usklađivanje različitih tumačenja kupca robe po Zakonu o zaštiti potrošača, u odnosu na korisnika poštanskih usluga. „Ono što strani investitori traže i što nam nedostaje jeste regulacija i uvođenje celog sistema u jednu zaokruženu celinu. Veliki broj odredaba koje se odnose na daljinsku prodaje nije moguće sprovesti bez aktivnog učešća i odgovarajuće drugačije regulacije poštanskog sektora“, tvrdi Đumić.\nNacrt novog zakona sadrži i odredbu da svaki prodavac mora da ima zaključen ugovor sa registrovanim poštanskim operatorom.\n– U skladu sa najnovijom Direktivom o daljinskoj prodaji iz 2011, pokušali smo te probleme da rešimo odredbom da svaki prodavac mora da zaključi ugovor sa registrovanim poštanskim operatorom koji će podrazumevati besplatne troškove u slučaju povraćaja robe. Pošli smo od činjenice da ne postoji virtuelna prodaja i da svaki kupac, bilo da je otišao u prodavnicu ili je naručio robu preko interneta, mora da ima ista prava. Predviđena je i bela lista registrovanih veb prodavnica, ili prodavaca, koji bi morali da imaju zaključen ugovor sa poštom operatorom. Postoje različite mogućnosti podsticaja za legalni ulazak na to tržište. Primera radi, tu je podsticajni PDV za mala i srednja preduzeća, koji će biti za koju stopu niži, s obzirom na to da najveći broj korisnika ne plaća taj porez. Mislim da samo tako možemo, prateći ove trendove koji su očigledni, da sačuvamo poštansku infrastrukturu koja je u rangu sa najrazvijenijim zemljama – zaključio je Đumić.\n– Jedan od osnovnih strateških pravaca razvoja je elektronska trgovina, kao potencijalno najveći generator pošiljaka. Kao ilustraciju pomenuću podatak da je broj korisnika, koji naručuju robu iz inostranstva putem interneta, narastao sa 400.000, koliko ih je evidentirano 2012, na 900.000 u 2013. Drugi bitan pravac je digitalno poslovanje koje je uvedeno u poštanski sistem, gde su digitalno pismo i hibridna pošta dobar primer kako se od delatnosti, koja je gotovo za odstrel, može napraviti jedinica sa zaokruženim ciklusom usluga – od primanja fajla u elektronskom obliku do isporuke na kućnu adresu. Ta radna jedinica je, u ove četiri godine koliko posluje, postala profitabilna i sa 280 tona proizvodnje godišnje dostigla nivo od 700 tona – ističe Goran Đerić, član Nadzornog odbora i direktor RJ Hibridna posta JP Pošta Srbije.\nGoran Đerić, direktor RJ Hibridna pošta JP Pošta Srbije\nDaleko od toga da je Pošta monopolista, jer se u svakom segmentu poslovanja, pa čak i u pružanju rezervisanih poštanskih usluga, susreće sa lojalnom, ali i nelojalnom konkurencijom. U oblasti kurirskih paketskih ekspres usluga imamo gotovo pedeset operatera koji se time bave, o novčanom poslovanju neću ni da govorim, dok je u oblasti informativnih tehnologija potpuno otvorena tržišna utakmica.\nNebojša Vasiljević, pomoćnik ministra spoljne i unutrašnje trgovine i telekomunikacija\nJedna od glavnih barijera vezana je za finansijski sektor i lakše uspostavljanje naplate, imajući u vidu ograničen broj procesora kreditnih kartica, ali i probleme u vezi sa naplatom preko razvijenih međunarodnih novih sistema kao što je pej pal. Čak i kod fakturisanja, kada se šalje ili prima novac iz inostranstva, potrebni su dodatni papiri, ili sklapanje ugovora o transakciji, ukoliko je faktura dostavljena elektronskim putem.\nNacrtom zakona predviđeno je da svaki prodavac mora da zaključi ugovor sa registrovanim poštanskim operatorom koji će podrazumevati besplatne troškove u slučaju povraćaja robe. Pošli smo od činjenice da ne postoji virtuelna prodaja i da svaki kupac, bilo da je otišao u prodavnicu ili je naručio robu preko interneta, mora da ima ista prava. Predviđena je i bela lista registrovanih veb prodavnica, ili prodavaca, koji bi morali da zaključe ugovor sa poštom.


Siniša Mali posetio GO Barajevo - GEM info\nSiniša Mali posetio GO Barajevo\n30. januara 2018. 31. januara 2018. Redakcija 0 Comments opstina barajevo, poseta barajevu, Siniša Mali, Slobodan Adamović\nGradonačelnik Beograda Siniša Mali obišao je radove na asfaltiranju puta u naselju Baćevac u opštini Barajevo i poručio okupljenim građanima da taj deo grada više nije zapostavljen kako je bio u proteklih 20 godina.\nMali je istakao da se radi na asfaltiranju veoma važne deonice od 2,5 kilometara koja povezuje naselje Baćevac i Ibarsku magistralu. Trenutno se u Barajevu asfaltira još pet kilometara puta na pet različitih lokacija, dok je u prethodnom periodu urađeno 60 kilometara puteva u toj opštini, istakao je gradonačelnik. On je precizirao da je reč o 20 kilometara regionalnih puteva, 20 kilometara gradskih ili opštinskih i 20 kilometara atarskih-nekategorisanih puteva.\nMislimo o svakom delu Beograda, svakom naselju i stanovniku bez obzira na to gde on živeo, a sve sa ciljem da ne postoji razlika u kvalitetu života na Vračaru, Starom gradu ili ovde u Barajevu – istakao je gradonačelnik i dodao da nikada nije bila bolja saradnja grada i Opštine Barajevo, što je bitno za građane.\nPredsednik opštine Barajevo Slobodan Adamović zahvalio je Gradu Beogradu na sredstvima koja su obezbeđena za tu opštinu po raznim osnovama.\nPosebno želim da naglasim da je opština Barajevo u saradnji sa gradom Beogradom samo u ovoj godini obezbedila preko 100 miliona po raznim osnovama za sređivanje putne infrastrukture. Ako nastavimo ovim tempom, nadam se da ćemo u sledeće dve godine srediti celu putnu infrastrukturu u opštini Barajevo – dodao je Adamović.\nShare the post "Siniša Mali posetio GO Barajevo"\nSvetosavska izložba u galeriji “Savremenici“ →


Incident u Argentini, pad Vinjalesa i Morbidelija - BIGportal.ba\nApril 1, 2019 April 3, 2019 046\nU poslednjem krugu trke za Veliku nagradu Argentine videli smo stravičan pad Franka Morbidelija i Maverika Vinjalesa, koji se na sreću dobro završio.\nU trci za Veliku nagradu Argentine ubedljivo je slavio Mark Markes, koji je iza sebe ostavio velike rivale Valentina Rosija i Andreu Dovicioza.\nIpak, u poslednjem krugu trke desio se jedan incident u kom su učestvovali Maverik Vinjales i Franko Morbideli, obojica vozači Jamahe. Vinjales je naravno timski kolega Valentina Rosija i on je vozač fabričke Jamahe, dok je Morbideli vozač Petronas Jamahe zajedno sa Fabiom Kvartararom.\nMorbideli je pokušao da obiđe Vinjalesa sa unutrašnje strane, koji se vraćao na poziciju nakon neuspešnog napada na Danila Petrućija, pa je Morbidelijev prednji točak došao do kontakta sa Vinjalesovim zadnjim i oba vozača su “poletela”.\nNa kraju, Vinjales je prišao Morbideliju i pružio mu ruku, pomogavši italijanskom kolegi da se podigne na noge nakon neprijatnog prizemljenja.\nHabib Konoru: Čast je ono što si ti zauvek izgubio te večeri\nBudućnost sjajnim drugim poluvremenom izjednačila na 1-1!\nBenčićeva nezaustavljiva – 12. pobjeda u nizu za polufinale\nOdbojkaši bolji od Bugarske, Ligu nacija završili na 11. mjestu\nVozilo OS BiH sletjelo s puta


Albanci o referendumu: Samo kompletna promena Ustava garantuje demokratizaciju Srbije - Bujanovačke\nPočetna NASLOVNA Albanci o referendumu: Samo kompletna promena Ustava garantuje demokratizaciju Srbije\nAlbanci o referendumu: Samo kompletna promena Ustava garantuje demokratizaciju Srbije\nBujanovačke12. jan 2022.NASLOVNA, POLITIKA0\nBujanovac, 12. januar 2022. – Ustavne promene u sferi pravosuđa, o kojima će se građani izjašnjavati na referendumu 16. januara, ne donose suštinske demokratske promene u Srbiji i na samim građanima je da li će glasati za njih, smatraju albanski politički lideri.\nPredsednik Nacionalnog saveta Albanaca (NSA) Ragmi Mustafa kaže da su Albanci očekivali suštinske ustavne promene zasnovane na demokratskim i evropskim principima kojima bi Srbija bila definisana kao građanska država.\n„Ovako Srbija ostaje definisana kao država većinskog naroda, što znači da su članovi drugih nacionalnih zajednica zapravo građani drugog reda“, kaže Mustafa.\n„Mislimo da ovakve promene to ne donose. U ovom kontekstu ove promene suštinski ne rešavaju i ne uređuju društvo na način na koji bi trebalo da se uredi – na demokratskim i evropskim principima kao građanska država“, kaže Mustafa.\nOn dodaje da su „u Preševskoj Dolini kao i u drugim delovima Srbije građani skoro potpuno neinformisani o predloženim ustavnim promenama i da su samim tim i nezainteresovani za njih“.\n„Svakako, odluka o učešću na ovom referendum je na političkim partijama i samim građanima“, napominje Mustafa.\nPrema mišljenju narodnog poslanika Šaipa Kamberija, samo kompletna promena Ustava Srbije stvara šansu za stvaranje pravne države i njen evropski put.\nKako naglašava, Ustav Srbije ne može biti u službi države, prava i evropskih vrednosti podelom građana na one prve i druge, te da je neophodno promeniti nekoliko njegovih članova.\nNajpre, kako kaže, član 1 koji kaže da je „Republika Srbija država srpskog naroda“, zatim i „etnonacionalističku himnu Bože pravde“\n„Da ne govorimo o članu 182 koji spominje Kosovo i Metohiju kao autonomnu pokrajinu Republike Srbije“, kaže Kamberi.\n„Bez uklanjanja i preomene ovih članova, kao i ostalih koje etnički dominiraju i centralizuju državu, ne može biti vladavine prava i evropeizacije“, zaključuje Kamberi.\nPrevious Post“Putevi Srbije”: Oprez na putu Bujanovac- Končulj Next PostŠekler: Novoobolelih je duplo više nego što pokazuju zvanični podaci


Home Plus fotelja LISA cena, cene Srbija, prodaja Beograd Novi Sad Niš\nHome Plus fotelja LISA cene\nTrenutno nemamo slike za Home Plus fotelja LISA\nEPonuda nije internet prodavnica već Vam omogućava da brzo i lako nađete Home Plus fotelja LISA po najjeftinijoj ceni. Naš cilj je da kupci budu što bolje informisani o ponudi Home Plus fotelja LISA na tržištu Srbije. Vrlo lako nalazite željeni proizvod za kategoriju Fotelje cene, ne morate da lutate od sajta do sajta za Home Plus Fotelje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Home Plus fotelja LISA sa PRODAVCEM. EPonuda ne može da garantuje potpunu tačnost specifikacije i slika za Home Plus fotelja LISA. Pre kupovine, podatke za Home Plus fotelja LISA proverite na sajtu PROIZVOĐAČA.


Ogledne plantaže za proizvodnju biomase kod Lazarevca - Ekologija e-magazin : Ekologija e-magazin\nŽeljko Stanković — 23. April 2012.\nAkcija je organizovana u saradnji sa EPS, RB Kolubara i Institutom za šumarstvo Beograd. Otvaranju radova na sadnji energetskog zasada na lokaciji ogledne plantaže u Junkovcu prisustvovali su i predstavnici In2Wood projekta iz Nemačke, kao i predstavnici austrijske kompanije LIECO, koja je donirala 5.000 sadnica za podizanje ovog zasada.\nPrethodna iskustva u proizvodnji biomase na ovakvim zemljištima ne postoje, zbog čega je u okviru In2Wood projekta pokrenuta inicijativa da se na dve lokacije u Srbiji i Nemačkoj izvrši praktična provera mogućnosti za ovu vrstu proizvodnje.\nZa razliku od većine razvijenih zemalja, u Srbiji se primena drvne biomase za proizvodnju novih oblika drvnih goriva još uvek nalazi na samom početku, a nedostatak iskustva je samo jedan od činioca koji utiču na spor razvoj ove delatnostii.\nCilj ogleda, koji je realizovan u saradnji sa većim broja eminentnih domaćih i stranih institucija, predstavlja proveru mogućnosti proizvodnje biomase za energetske potrebe na zemljištu koje se nalazi u procesu rekultivacije, objašnjeno je.\nNext post Sedam miliona dinara za projekat „Još neotkriveni NP Đerdap“\nPrevious post Ekodefetizam - novi pokret


Pol pozicija za Johana Zarca | TRKE.rs\nPol pozicija za Johana Zarca\nJoš uvek nezvanični, ali po svemu sudeći očigledni novajlija godine, Francuz Johan Zarco, odvezao je najbrži krug u Holandiji i na sutrašnjoj trci startuje sa prve pozicije.\nFrancuz je iza sebe ostavio Marqueza i Petruccia koji će uz njega startovati iz prvog startnog reda. Da bi borba na startu bila zanimljivija, pobrinuo se Valentino Rossi koji sutra startuje sa četvrte pozicije ispred Reddinga i Folgera.\nBautista je imao poprilično dobre kvalifikacije i na nedeljnoj trci koja kreće od 14h startuje sa sedme pozicije, ispred Crutchlowa koji danas nije imao dobar dan i Doviziosoa koji je sredinom kvalifikacionog treninga doživeo pad.\nSam Lowes kompletira prvih deset vozača, a poslednje dve pozicije na Q2 poneli su Vinales i Pedrosa, koji se očigledno nisu dobro snšli u kišnim uslovima.\nMartin startuje prvi u Holandiji


Radoman: Za šta je namenjen kredit od UAE? | Autonomija\nRadoman: Za šta je namenjen kredit od UAE?\nVlada Srbije je na svaki dinar uložen u Vojvodinu ulagala 17 dinara u ostatak Srbije\nVojvođanski sekretar za finansije Zoran Radoman izjavio je da javnost u Srbiji mora da zna za šta je namenjen kredit od milijardu američkih dolara, koji je Vlada Srbije uzela od Ujedinjenih Arapskih Emirata (UAE) i ocenio da taj kredit predstavlja još jedno zaduživanje koje ne rešava lošu situaciju u državi.\nRadoman je u saopštenju za javnost upitao da li je taj kredit namenjen za projekat „Beograd na vodi“ ili za neki drugi projekat i zatražio da javnost bude upoznata s tim kako i na koji način će UAE biti uključeni u projekat „Beograd na vodi“.\nPodsetio je da je pre više od godinu dana „na velika zvona“ bila objavljena kupovina poljoprivrednih preduzeća i zakup zemlje od strane arapskih partnera, ali to do danas nije realizovano.\n„Zato je realizovana prodaja partneru iz UAE, hotela ispod cene. Isto tako je prodat JAT, a da nismo sigurni šta smo prodali, jer nije prethodno popisana imovina). Ugovori o ovim poslovima nisu stavljeni na uvid ovdašnjoj javnosti, već su poznati samo uskom krugu pregovarača iz dve zemlje“, rekao je Radoman.\nOn je odbacio kritike pojedinih političara da je Vojvodina najnerazvijeniji region u Srbiji i rekao da zvanični podaci govore upravo suprotno, odnosno da je Vojvodina najrazvijenija.\n„Baš oni koji su najglasniji u iskrivljivanju slike o razvijenosti Vojvodine pokušavaju da je i naprave takvom. Odlazeća Vlada Srbije je na svaki dinar uložen u Vojvodinu ulagala 17 dinara u ostatak Srbije“, naveo je Radoman i optužio vlasti da žele da uspore razvoj pokrajine.\nOn je podsetio da je svojom Uredbom Vlada Srbije opštine u Vojvodini razvrstala tako da je jasno da je Vojvodina kao region najrazvijenija u Srbiji.\nUredbom je 13 opština u Vojvodini razvrstano u nadprosečno razvijene, a svega 10 van Vojvodine, u drugu grupu po razvijenosti razvrstano je 15 vojvođanskih opština i 20 iz centralne Srbije, u treću grupu 14, a u četvrtu – nedovoljno razvijene – tri opštine iz Vojvodine i 70 iz ostatka Srbije, dok su u grupu opština koje su oznacene kao devastirana područja razvrstane 23 opštine, a ni jedna iz Vojvodine, naveo je Radoman.\nPrema njegovim rečima, samo Beogradski region ima zarade više od republičkog proseka, dok je Vojvodina svega dva do tri odsto ispod tog proseka, a ostali regioni su daleko ispod proseka.\n„Beogradski region je iznad proseka jer je u njemu kao centru skoncentrisan državni aparat, sedište je finansijskih institucija, banaka, trgovačkih i konsalting firmi, uglavnom, neproizvodinih delatnosti u kojima su zarade najveće“, kazao je Radoman.\nDodao je da za razliku od toga Vojvodina ima najveći broj zaposlenih u proizvodnim delatnostima, poput poljoprivrede, industrije i rudarstva, zatim u uslugama, gde su zarade po pravlu niže.\nRdaoman je podseto da je početkom ove godine Američka agencija za kreditni rejting snizila kreditni rejting Srbije, ali je i pored toga britanski Fajnenšel tajms (Financial Times) Vojvodini dodelio priznanje za region pogodan za ulaganja.


Kurti: Kancelarka Merkel nije tražila da se Kosovo pridruži inicijativi Otvoreni Balkan | Novinska agencija Beta\n22:05 - VestiDiplomate: EU više nije spremna da garantuje članstvo balkanskim državama\n21:35 - VestiGajić: Gašić mora da bude smenjen zbog torture agenata BIA nad Katićem\n21:20 - ScenaAudio snimak Džona Lenona na aukciji prodat za gotovo 50.000 evra (VIDEO)\n21:05 - VestiStefanović (SSP): Solidarnost sa Katićem, smeniti Gašića\nPOLITIKA | 14.09.2021 19:05 > 14.09 19:05\nPremijer Kosova Aljbin Kurti (Albin) izjavio je danas da nemačka kancelarka Angela Merkel nije tražila na sastanku u Tirani da se Kosovo pridruži inicijativi "Otvoreni Balkan".\n"Od nas se nije tražilo da se pridružimo Otvorenom Balkanu. Vlada Kosova je vlada suverene države. Ne smatramo našim interesom da budemo zajedno sa Srbijom koja ne priznaje nezavisnost Kosova. Oni nisu vršili pritisak na Kosovo, već na Srbiju. Trebalo bi izvršiti pritisak na Srbiju koja negira zločine i ne priznaje nezavisnost Kosova", rekao je Kurti na konferenciji za novinare posle sastanka sa Angelom Merkel.\nKurti je kazao da je na sastanku potvrdjeno da je Berlinski proces okvir za evrointegracije za Zapadni Balkan, da je "dovoljno dubok i širok" i da mu nisu potrebne alternative. Izrazio je uverenje da će se Berlinski proces nastaviti i nakon kraja mandata nemačke kancelarke Angele Merkel.\n"Naglasio sam da ne bi trebalo da bude evropskih fondova bez evropskih vrednosti", rekao je Kurti i dodao da su za trajni mir i dugoročnu stabilnost neophodni elementi vladavina prava koja deluje protiv korupcije i oligarha, demokratizacija koja omogućava slobodne i nezavisne medije, suočavanje s prošlošću i reciprocitet u pravima manjina.\nGovoreći o inicijativi "Otvoreni Balkan" o zajedničkom regionalnom tržištu, koju su pokrenule Srbija, Severna Makedonija i Albanija, Kurti je naveo da u toj inicijativi nema Evropske unije.\n"Republika Kosovo je nezavisna država za koju se svi moramo obavezati bez obzira na poziciju koju imamo, tražiti njeno priznanje i ne očekivati razumevanje za Srbiju za nepriznavanje nezavisnosti Kosova", kazao je on.\nKurti je kritikovao svoje prethodnike na mestu prištinskog premijera zbog, kako je rekao, kompromisa koji nisu dali rezultate.\n"Moji prethodnici su pravili kompromise i gde je priznanje Srbije. Ispostavilo se da su kompromisi pogrešni. Srbija treba da promeni Ustav, a ne Kosovo", rekao je Kurti.\nPovodom najave da će Kosovo podneti tužbu za genocid protiv Srbije, Kurti je rekao da se prikuplja dokumentacija i da je za to potrebno vreme.\n"Mi se pripremamo za to, pripreme koje su odlične u smislu prikupljanja dokumentacije, tako da ne možemo to uraditi brzo", rekao je Kurti.\nKosovski premijer je ponovio da će biti uspostavljen reciprocitet u odnosu na Srbiju zbog "kršenja" koja Srbija čini.\n"Napisao sam pismo svim vladama EU i ne samo njima, navodeći kršenja koja Srbija čini. Čekam njihove odgovore i biće uspostavljen reciprocitet jer nema drugog", naglasio je on.\nDiplomate: EU više nije spremna da garantuje članstvo balkanskim ...\nGajić: Gašić mora da bude smenjen zbog torture agenata BIA nad ...\nStefanović (SSP): Solidarnost sa Katićem, smeniti Gašića\nHamilton u Sočiju ostvario 100. pobedu ...


in Roditeljstvo, Zdravstvo\nobjavio sandzaklive 17. Septembra 2021., 08:17 1 Comment\nNAPOMENA: Portal Sandzaklive.com ispravio je netačnu tvrdnju u naslovu teksta u kome je navedeno da je nova studija pokazala da lek ivermektin može da jako utiče na plodnost muškaraca. Naime, antiparazitik ivermektin ne leči Covid-19, iako ga antivakcinacijski aktivisti promovišu kao lek protiv te bolesti, ali takođe ne izaziva sterilitet kod muškaraca. U članku se navodilo da lek Ivermektin, koji su neki ljudi koristili verujući da leči Covid-19, izaziva sterilitet kod muškaraca. Ove tvrdnje bazirane su na osnovu navodne nove studije koja je sprovedena u Nigeriji.\nNedavno je i jedan američki lekar iz Oklahome apelovao na ljude da prestanu da uzimaju ovaj lek za lečenje koronavirusa.Pacijentima je bio potreban hitan tretman u jedinicama hitne pomoći u bolnicama u Oklahomi posle predoziranja lekom, kazao je dr Džejson Mekileja.Male doze ivermektina odobrene su za upotrebu na ljudima, ali ne i za lečenje kovida.\n„Postoji razlog zašto se ovaj lek prepisuje samo na recept – zato što može da bude opasan“, kazao je lekar za BBC, a prenosi portal Danas. Naveo je da je grupa ljudi koji su se predozirali ovim lekom dodatno opteretila bolničko osoblje koje već naporno radi zbog naglih porasta slučajeva kovida.\nDoktor Mekelija je rekao da su pacijenti koji su uzimali lek dolazili u bolnicu sa mučninama, bolovima u mišićima, a neki su čak i gubili vid. „Neki ljudi koji uzimaju neodgovarajuće doze doveli su se u gore stanje nego da su zaraženi koronavirusom“, rekao je on za lokalni medij KFOR.\n17. Septembra 2021. at 09:18\nNisam baš shvatila kakve veze ima dr Nestorović sa ovim lekom.\nKon: Odluka na Kriznom štabu! ZATVARANJE ILI KOVID PROPUSNICE…ZdravstvoNOVI PAZAR – Epidemiolog Predrag Kon najavio da danas će se narednih dana održati sednica Kriznog štaba, čiji je član, i dodao da je alternativa kovid…


Policija RS kažnjava i putnike koji ne koriste pojaseve na zadnjim sjedištima – Informer\nPolicija u RS ispunjava svoje najave pa je tako od aprila ove godine, pored vozača i suvozača, počela i sa učestalijim kontrolama i kažnjavanjem putnika na zadnjem sjedištu vozila koji ne koriste bezbjednosni pojas.\nTo je potvrđeno u više centara javne bezbjednosti u RS, od kojih većina ne vodi odvojene evidencije, pa nismo uspjeli saznati tačan broj kažnjenih putnika koji nisu vezali pojas na zadnjem sjedištu u ovom periodu. Tako su nam u CJB Doboj kazali da je od aprila ove godine i početka represivne faze kontrole korištenja bezbjednosnog pojasa na zadnjem sjedištu automobila na području CJB Doboj kažnjen 81 putnik zbog nekorištenja pojasa.\nIsto tako, u banjalučkom CJB rekli su da su putnici na zadnjem sjedištu kažnjavani, ali nisu mogli reći tačan broj, jer ne vode odvojene evidencije.\n“Na području ovog centra u periodu od 1. aprila do 31. avgusta ove godine podneseno je 7.278 prekršajnih naloga za nekorištenje pojasa u vozilu za vrijeme vožnje“, rekli su u CJB Banjaluka i dodali da je zakonom propisano da će novčanom kaznom od 30 KM biti kažnjen vozač ili drugo lice koje se za vrijeme vožnje u motornom vozilu ne veže bezbjednosnim pojasem.\n“CJB Trebinje ne vodi posebnu evidenciju koja se odnosi na sankcionisane prekršaje zbog nekorištenja bezbjednosnog pojasa na zadnjem sjedištu automobila“, rekli su u ovom centru.\n“Sva istraživanja pokazuju da korištenje pojasa na zadnjoj klupi može smanjiti rizik od teških tjelesnih povreda i fatalnog ishoda“, smatra Jaćimović. On je pojasnio da putnik koji nije vezan na zadnjem sjedištu, prilikom udara pri brzini od 50 kilometara na čas, velikom silom inercije biva izbačen do vjetrobranskog stakla.\n“Nekorištenjem pojasa na zadnjem sjedištu doživljavaju se povrede veće nego kod putnika naprijed. Isto tako, novija vozila naprijed imaju vazdušne jastuke, što pokazuje da su vozač i suvozač zbog toga bezbjedniji“, rekao je Jaćimović.\nZoran Sredić, glavni saobraćajni inspektor MUP-a RS, rekao je da putnici do početka te akcije praktično nisu ni znali za obavezu korištenja bezbjednosnog pojasa na zadnjem sjedištu. On je istakao da u ranijem periodu ni pripadnici policije nisu sankcionisali taj prekršaj, iako su mogli.\n“Međutim, akcija je dovela do toga da se procenat onih koji koriste pojaseve povećava“, kazao je Sredić i dodao da će represivne aktivnosti biti nastavljene i u budućnosti.


Niska i stabilna inflacija - Dnevni list Danas\nPočetna » Ekonomija » Niska i stabilna inflacija\nNiska i stabilna inflacija\nNarodna banka Srbije (NBS) saopštila je danas da je u protekloj godini ispunila svoj osnovni cilj da je inflacija u Srbiji već petu godinu za redom niska i stabilna.\n0Piše: DanasOnline 29. decembra 2017. 14.51\nZa 2017. godinu inflacioni cilj snižen je sa četiri plus-minus 1,5 odsto na tri plus-minus 1,5 odsto i tokom cele godine inflacija se kretala u granicama ovog novog, nižeg cilja, dodaje se u saopštenju.\nU ovogodišnjem Izveštaju o konkurentnosti Svetskog ekonomskog foruma, Srbija je po ostvarenoj inflaciji, zadržala prvu poziciju, koju deli sa još 35 zemalja.\nPored neizvesnosti, koje su dolazile iz međunarodnog okruženja, očuvana je relativna stabilnost kursa dinara.\nTokom većeg dela godine bili su prisutni pritisci na jačanje dinara, kao rezultat znatno boljih makroekonomskih prilika u Srbiji i perspektiva domaće ekonomije – visokog priliva investicija i nastavka dinamičnog izvoza, kao i nešto većih priliva deviza tokom turističke sezone.\nZbog toga NBS godinu završava kao neto kupac evra na deviznom tržištu, čime smo dodatno ojačali devizne rezerve, navodi se u saopštenju.\nReferentna kamatna stopa je u 2017. godini snižena dva puta, u septembru i oktobru, na 3,5 odsto, što je njen najniži nivo u režimu ciljanja inflacije.\nTime su stvoreni uslovi za dalji pad kamatnih stopa na nove i postojeće dinarske kredite, čime su obezbeđene značajne uštede za privredu i građane, navodi NBS.\nNastavljen je pad učešća problematičnih kredita, koje se vraća na pretkrizne nivoe.\nNa kraju oktobra 2017. godine bruto nenaplativih kredita (NPL) iznosio je 11,9 odsto, što je za 10,4 odsto ispod nivoa koji je bio aktuelan u trenutku donošenja Strategije za rešavanje pitanja problematičnih kredita u avgustu 2015. godine, a najniži nivo još od kraja 2008. godine.\nNarodna banka je pravovremenom i efikasnom monetarnom politikom znatno doprinela da u protekloj godini agencije Moody’s, Fitch Ratings i Standard and Poor’s povećaju kreditni rejting Srbije.\nUspešno je završeno i osmo razmatranje stendbaj aranžmana sa Međunarodnim monetarnim fondom, kada je ocenjeno je da je Srbija tokom aranžmana, sprovođenjem dogovorenog ekonomskog programa, postigla značajan napredak.\nU narednoj godini NBS nastaviće da ispunjavanjem svojih ciljeva, očuvanjem cenovne i finansijske stabilnosti doprinosi zajedničkom cilju, održivom i stabilnom ekonomskom rastu i boljem životu svih građana, navodi se u saopštenju.